Charles Veron - Breizh ha liesseurted\nur filmaozour artizan ha futuer\nCharles Veron a zo un artizan hag a «ra» e filmoù gant kalz a aked hag a intrudu, gant kalon ivez.\n«Filmañ a ran evel ma vevan bemdez. Gouest on da ijinañ, evit ma flijadur din ma-unan, ur filmaoueg war douar skornet Arktika ha mont goude da Vayotte gant heuget e oan bet gant ar pezh a dremen war an enez-se war zigarez e oa deuet da vezañ un departamant. Gwechoù eo diaes, gwechoù all skañvoc'h, strizh pe tener, deuet mat a-wechoù ha gwechoù all… feiz, alies e vez kemmesket an traoù. Ar vuhez, na petra 'ta !\nCharles, penaos oc'h deuet d'ar sinema ?\nSetu pell pell ’zo em boa kemeret perzh en ur genstrivadeg teulfilmoù berr. Ar priz kentañ a roe an tu d'al loread da seveniñ e film. Ar plas kentañ a oa deuet ganin. N'eus chomet netra ganin eus ar film-se nag un eil zoken (nag ur video) eus ar 15 munutenn troet e «super16» e gwenn ha du ha ne’m eus nemet un damsoñj eus an istor.\nMet soñj am eus eus ar berzh bras en doa bet dirak un dornad sellerien (skipailh ar film hag un toulladig tud a oa eno dre zegouezh), kement-se en deus kemmet ma buhez, ha lakaet un termen d'ar bloavezhioù hir em boa tremenet o straniñ er skol-veur, hag o straniñ hepken goude-se.\nAr prantad deskiñ neuze...\nYa, aet on da Bariz «da heuliañ» ur skol sinema ! Zoken ma ne’m boa ket desket kalz a dra, me ’gred, met evit an dud all em boa tapet un tamm barregezh. Neuze em eus renket labourat hag on deuet da vezañ skoazeller e-pad tri miz evit an abadenn Champs Élysées gant Michel Drucker. Un deiz e voe goulennet diganin kaout kousto pe gousto ur wenterez evit reiñ fiñv da vrozh Sylvie Vartan, neuze em eus komprenet ne oan ket graet evit ar bed-se. Un taol-arnod all e bed ar bruderezh en deus lakaaet ac'hanon ivez da soñjal e oan o faziañ hent, chomet on nebeutoc'h eget miz eno.\nSetu koulskoude ur film kentañ o tont er-maez ?\nYa, Graffitis, ur 6' war diwan an hip-hop er bloavezhioù 90. Kompren a raen ha dizoloet em eus er memes mare ar video hag ar c'hoariva. Mont a ran da Vro-Liban da filmañ ar brezel. Prenañ a ran ur c'hamera, unan a-feson gant ar soñj gwerzhañ skeudennoù. Goude Beyrouth on chomet sac'het e Kiprenez ha goude em eus filmet an Intifada en Israel. Filmet em eus e Gaza. Eno e oan em bleud, zoken ma n'on ket deuet da vezañ un emsaver evit ar stourm-se.\nHa setu Breizh o tont en ho puhez, gant redi ur senario nevez ?\nDont a ran da Vizhui-an-Dour da chom, er Mor-Bihan nepell ouzh ar Blavezh. Eno e sellan ouzh ma amezeien ha penaos e vevont, en o zouez, tri breur, peizanted ha paotred yaouank kozh, Léon, Henri et Jo (1997). C'hoant e oa deuet din da filmañ anezho, setu ur pennad oa e sellen outo gant o asant. Komz a reomp asambles eus seveniñ ur «film gwir» hag ec'h asantont. Met goude pemzektez gant tud tro-dro dezho diehan, bern-war-vern en ur gegin, e welont ar raktres gant daoulagad disheñvel.\nKoulskoude e voe plijadur pa voe skignet ?\nGwir eo, zoken ma n'o deus ket an tri faotr ar memes emzalc'h : Jo a nac'h dont, o lavaret en em wel a-walc'h evel-se dirak ar melezour. Henri a sav a-du hag a zispleg kreñv ar pezh a lavar er film. Leon, bouzar un tamm, mezhek un tamm ivez, a gav eo re lous ar gegin war ar skramm... Eñ eo paotr an ti... met fromet eo an holl gant ar film, bremañ c'hoazh.\nGoude-se e vo kalz a istorioù filmoù all, lod anezho personel-tre ?\nKejet em eus gant tud all ha beajet… neuze !\nChomet on er Benin e-pad tost bloaz, filmet em eus diwar-benn ar vaodou. Diskoachet em eus un tad misioner a oar displegañ mat da dud Europa petra eo kredenn ar vaodou. Batet on gant e istor, ha gant e asant e tivizan ober ur film. Je ne t'aimerais pas tant (2002), a zo un istor karantez dre lizher etre ar misioner hag ar plac'h en deus karet en e yaouankiz ha chomet e Breizh. Hiziv c'hoazh em eus ur raktres – war hir dermen – e Burkina-Faso diwar-benn Thomas Sankara.\nKalz a vonedone a zo etre Breizh war ar maez ha porzhioù-mor ar bed a-berzh ?\nMe ’gav din em eus ur sell din ma-unan war bed al labour-douar er film Quand je dis que mon mec est ouvrier agricole, y a un blanc... (2000). En em staliañ a ran gant ma c'hamera e lec'hioù disheñvel : Loctudy-Abidjan e 1998, Le kolkhoze du lieutenant Schmidt, un enklask en Ukraina e 2001, Le Havre port breton ? e 2004, Posté à bord e 2009 pe Caribou maoré e 2011, e Mayotte.\nLe garçon savoyard gant Ramuz\nLes ploucs gant Youenn Coïc, un istor peizanted deuet er-maez e 1973 met a chom war ma spered...\n2011 Caribou Maoré\n2009 Posté à bord\n2007 Un cata pour l'Arctique\n2006 Les fêlés de l'Atlantique\n2004 Le Havre, port breton ?\n2002 Je ne t'aimerais pas tant...\n2001 Le kolkhose du Lieutenant Schmidt\n2000 Quand je dis mon mec est ouvrier agricole, ya un blanc !\n1998 Loctudy-Abidjan, aller simple\n1997 Léon, Henri et Jo\nE Mayotte e tibab kalz a dud o chom eno dre guzh dilezel o bugale war an enez o krediñ o devo ur vuhez welloc'h. Pevar mil dindan oad dilezet a zo bremañ o kantren, hep tamm familh, lezet on o unan, juzh-diguzh, skoliataet a-wechoùigoù, hag a (...)\nJe ne t'aimerais pas tant\nAberzhet en deus Paul Dupuis e garantez evit Félicie er bloavezhioù 50. Kuitaet en deus Breizh hag aet d'ar c'hloerdi ha dibabet bezañ misioner ha setu-eñ kaset da zifraostañ aodoù Afrika ar C'hornaoueg c'hall. Daou-ugent vloaz goude, e penn (...)\nPiv int ar re-se, paotred-saout gwechall hag a ranne buhez o mistri ha teknikourien al labour-douar an deiz a-hiziv? Alies e vezont paeet fall evit ober labourioù kalet, poan a ra dezho gwelet e vez ur skeudenn disprizus diouto ha n'eo ket anavezet (...)


Buhez ar Zent. pages 818, 819. Encyclopédie Marikavel.\npages 818, 819\nPempvet devez warn-ugent a viz Du\nKloareg ha merzer (""-257)\nValerian, impalaer Rom (254-260, goude bezan bet tuet mat en kenver ar gristenien, a gasas eur gemennadurez en o eneb, er bla 257.\nNeuze eo e varvas an avieler bras sant Laurans hag ar c'hloareg yaouank Tarsisius.\nHeman a veze en kuz o kas an Otrou Doue d'ar re ne vezent ket evit dont d'an oferen. Eun devez ma oa o kerzet war hent Appius, en em gavas gantan eun toullad soudarded a renke bezan o tiwall dor katakomb Kallist. Koach a rê, gwellan m'halle, ar Zakramant meulet ra vezo, mes e gerzed skanv, e zaoulagad skedus hag e zioujod ru, kement e tride e galon gant ar garante, a ziskuilhas d'ar baganed e oa an Otrou Doue gantan.\nDioustu e sailhjont warnezan hag e c'hourc'hemennjont d'ezan rei d'eze ar pez a zouge. Tarsisius a nac'has a-grenn teurel e Zoue da chas kounnaret, hag o vezan kroaziet e zivrec'h war e galon, e tifennas gwellan m'hallas e densor. Ar zoudarded a glaskas dispakan daouarn an den yaouank, mes kaer o devoe, n'halljont ket hen ober ; neuze, a dôliou skourje hag a dôliou mein, e lazjont anezan war an hent. Pa o devoe grêt o zorfed, e klàskjont gwelet petra oa gant ar merzer ; mes kaer o devoe adarre trei ha distrei e zilhad. ne gavjont netra.\nUnan a zaou a oa c'hoarvezet, pe Jezuz-Krist en devoa miret ouz daoulagad ar baganed da gouezan war an hosti santel, pe et oa da vagan ha da gennerzi ar merzer yaouank evit ar stourmad kalet en devoa bet da c'houzanv. N'eus forz penôs, ne gavjont netra eus a zakramant an ôter; sebezet o welet kemend-all, e kemerjont an tec'h hag e lezjont ar c'horf, beuzet en e wad, war an hent bras.\nAr gristenien a deuas da gerc'hat anezan ac'hane hag a zebelias anezan, gant enor ha lid bras, en bered Kallist.\nDivezatoc'h, ar pab Damas a reas eur skrid war e ve, en gwerziou latin. Divezatoc'h c'hoaz, relegou Tarsisius a oe kaset eus a vered Kallist da iliz-veur Sant-Sixt ha Sntez-Sesilia, ha diskennet en be ar pab sant Zephyrin ; erfin, en amzer ar pab Pôl I, e oent douget da iliz Sant-Silvestr in capite.\nSant Tarsisius eo skouer ar c'hristen yaouank a vir hag a zi-fenn ar vue Doue a zo bet laket ennan da ze e vadeziant.\nI. — Hon c'horf ne dalv netra nemet dre ar vue Doue a zo ennan. Kerkent ha mac'h a ar vue-ze anezan, e ve mall e guzan en douar, gant aon na rafe rukun d'unan bennak.\nHon ene, kennebeut, ne dalv netra nemet dre ar vue Doue a zo ennan. Ma n'en deus ket ar vue-ze, an Ele mat a dec'ho dioutan, ha Doue a zizroio diwarnan e zaoulagad binuiget.\nLazan ar vue den, en eur c'horf, a zo spontus ; n'eo netra, koulskoude, e kichen lazan ar vue Doue en eun ene.\nIL — Bue Doue eo brasan tensor a c'hall an den dougen war hent ar vue-man ; gwasan zo, e toug anezan en eur pod pri, bresk an danve anezan.\nBue ar c'horf a goller buhan ; eun toull er pennn, eur f'reg er galon a zo awalc'h eviti d'en em zilan er-mêz, ha nemet ha Doue a deurvezfe he lakat da zizrei, eur wech kollet, eo kollet da vat evit ar bed-man. N'eus hano nemet eus a dri den hag a vije laket gant Jezuz-Krist da zevel eus a varo da veo. Mes diniver eo an eneou en deus laket bue Doue da zizrei enne. Ha mat eo vefe an treo en doare-ze. Rak ma koller buhan bue ar c'horf, hini an ene a goller buhanoc'h c'hoaz. Eur c'hoant direiz, eur garante fall a zo awalc'h evit he lazan.\nBezomp eta war evez, ha sellomp mat pelec'h bale.\nIII. — N'eo ket awalc'h d'imp miret ar pez a zo bel fiziet ennomp : red eo d'imp ive hen lakat da greski. Ar vue a gresk en hon izili, dre ma labouromp gante, ha dre ma vagomp aneze.\nAr vue a gresko en hon ene bep ma rofomp tro d'ezi da greski, dre hon oberou mat, dre hon fedennou c'houek ha, dreist-oll, dre hon c'hommunionou santel.\nMa lakomp Doue da drei ac'hanomp ennan, o tostât ervat hag alïes ouz tôl ar Zakramant, e teufomp ha n'hallo netra bezan trec'h d'imp.


--Neal 5 Du 2006 da 08:55 (UTC)[respont]\n--Neal 5 Du 2006 da 08:55 (UTC) (Merour)[respont]\nLañset zo bet ur votadeg (amañ[br.wikipedia.org/wiki/Wikipedia:Kumuniezh/votadeg_evit_merourien_Du_2006]) evit dilenn merourion/ezed nevez. Tu zo deoc'h da lakaat hoc'h anv ha/pe da reiñ ho vot evit ar re all bet lakaet o anv dija. --Neal 22 Du 2006 da 19:48 (UTC)[respont]\n[] Votomp. MP 30 Kzu 2006 da 10:13 (UTC)[respont]\nHervez Neal e vefe arabat ober gant stummoù digemeret er geriadurioù abalamour ma vije bet votet doujañ ouzh ar stummoù orin eus an anvioù e gresianeg pa saver pennadoù. Ankouaat a ra e oa votet ar reolennoù-se evit an anvioù na oant ket anavezet e brezhoneg. Ar pezh a lavar n'eo meneget neblec'h--Kadwalan 24 Gen 2008 da 10:26 (UTC)[respont]\nA galon, ha digarez evit bezañ implijet da bajenn gaozeal personel evit traoù komzet diwar o fenn e lec'h all dija, Neal (Kaozeal) 1 C'hwe 2008 da 14:32 (UTC)[respont]\nMarteze e vije koulz adenvel ar bajenn:manifesto evit un arz breizhek, pe un dra bennak evel-se. Bianchi-Bihan 12 Gwe 2008 da 09:03 (UTC)[respont]\nN'eo ket neptu ar pennad Arz breizhek, ouzhpenn ez eus fazioù ennañ : n'eo ket bet ganet André Breton e Naoned, e Tinchebray (Orne) eo bet ganet. E Naoned en deus kejet gant Jacques Vaché (Vaché a oa eus Naoned). --Ex-Smith 12 Gwe 2008 da 12:59 (UTC)[respont]\nKouli[kemmañ ar vammenn]\nNe gomprenan ket re da gemmoù er pennad, met n'eus forzh. Db L'Express e kredan start e lakaez fazi e-lec'h ma ne oa ket. Sell a dost. Bianchi-Bihan 16 Ebr 2009 da 17:09 (UTC)[respont]\nNe gomprenan ket petra a ra ar pennad Jean-Yves Kefeleg amañ: e pelec'h eo bet implijet an anv-se? gant piv eo anavezet? War ma levrioù ne lennan nemet un anv: Koulizh Kedez. Pa oa er skinwel e oa e anv ivez. Ret e vo kemm ar pennadoù Molière, Roparz Hemon, Voltaire, Johnny Halliday? A galon . Bianchi-Bihan 11 Mae 2009 da 16:26 (UTC)[respont]\nSalud dit ! Sevel a ran a-du gant evezhiadenn Bianchi-Bihan. Peurvuiañ e reer gant an anv anavezetañ e Wikipedia. Roparz Hemon a zo bet lakaet da ditl ha n'eo ket Louis-Paul Nemo. Den ebet n'afe da glask an anv Louis-Paul Nemo. Heñvel eo gant Koulizh Kedez. Gant an anv-se eo anavezet hag an anv-se eo a vo klasket. Gallout a reer reiñ e anv gwir er pennad evel-just, met evit an titl ne welan abeg mat ebet da chom hep lakaat "Koulizh Kedez". A galon, --Llydawr 11 Mae 2009 da 16:33 (UTC)[respont]\nA-du ivez ganto. A galon.--Ex-Smith 11 Mae 2009 da 16:40 (UTC)[respont]\nRespont Gireg da Vianchi[kemmañ ar vammenn]\nA-hend-all, n'en deus ket graet KK war-dro Yod-Kerc'h gwech ebet: skrivañ un dra bennak e-barzh marteze, evel kalzik a dud. Bianchi-Bihan 11 Mae 2009 da 16:53 (UTC)[respont]\nSavet eo bet ganin ur c'hinnig evit boulc'hañ gant an argerzhadur evit dilenn merourion/ezed nevez . Pedet out da reiñ da ali war ar bazenn gaozeal stag ouzh ar c'hinnig-se (amañ) diwar-benn ar c'hraf kentañ a denn d'an doare ma ranker lakaat anv unan bennak evel kannad/ez evit dont da vezañ merour/ez. Ur wezh sklaeraat ar bazenn gentañ-se ha tizhet ur c'henemglev ledan e vo tu da vont pelloc'hig o tigeriñ ar argerzhadur da vat o pediñ digant an implijerion/ezed lakaat o anv pe anv unan bennak all evit gallout mouzhiañ diwar ofenn da c'houde. Da achuiñ neuze e vo ret da c'houde dont a-benn d'ur c'henemglev diwar-benn mont-en-dro ar vouzhiadeg hec'h-unan a-raok stagañ ganti da vat. Neal (Kaozeal) 30 Eos 2009 da 19:35 (UTC)[respont]\nSalud dit ! Titloù un nebeud pennadoù (Gwenan, Merien) zo bet cheñchet gant unan eus kenlabourerien Wikipedia da lakaat unanderennoù en o lec'h. Gallout a rez mont d'an davarn da zisplegañ da soñj war ar c'hemm-se. A galon, --Llydawr (kaozeal) 29 Gen 2014 da 17:31 (UTC)[respont]\nIvona Konan[kemmañ ar vammenn]\nSalud dit. Moarvat e ouiez gwelloc'h, anat eo. Met e-barzh "Geriadur ar Skrivagnerien" gant Lukian Raoul eo lakaet eo ganet e Landreger (ha neket e Perroz) ha d'ar 27 (ha neket d'ar 26). Moarvat e vefe mat lakaat un notenn war ar bajenn evit ma vefe sklaer d'ar furcherien.--Trec'hlid mitonet (kaozeal) 27 Gen 2014 da 13:44 (UTC)[respont]\nEnergiezh nukleel[kemmañ ar vammenn]\nSalud dit ! Taol ur sell, mar plij, ouzh ar bajenn Kaozeal:Gremm derc'hanel ha ro da soñj, ma kerez. A galon, --Llydawr (kaozeal) 16 Meu 2014 da 17:58 (UTC)[respont]\nRobin Williams[kemmañ ar vammenn]\nDemat deoc'h, Ne vije ket bet gwelloc'h lakaat ho skodenn e-barzh ar pennad diwar-benn Dead Poets Society ? A galon.--Prieladkozh (kaozeal) 10 Du 2014 da 07:02 (UTC)[respont]\nKalvar Tregastell[kemmañ ar vammenn]\nDemat deoc’h. Ur soñj mat eo aozañ ur pennad diwar-benn kalvar Tregastell. Peogwir eo Wikipedia un holloueziadur e vefe gwelloc’h ober gant un doare skrivañ neptu, hep komz d’al lenner pe reiñ alioù personel. Gallout a ra ar gumuniezh sikouriñ ma ’z eus ezhomm. Huñvreüs (kaozeal) 12 Ebr 2022 da 07:19 (UTC)[respont]\nTrugarez da zont da reiñ da ali amañ diwar-benn implij ar saozneg pe ar galleg dre ziouer evit an troidigezhioù a vank en etrefas ar wiki brezhoneg.--Kadwalan (kaozeal) 3 Mae 2022 da 15:32 (UTC)[respont]


Broc'h Amerika - Wikipedia\nGenad : Taxidea\nBroc'h Amerika (Taxidea taxus) zo ur bronneg a vev e Norzhamerika (kornôg ha kreiz Stadoù-Unanet Amerika, norzh Mec'hiko ha kreiz Kanada), en endroioù sec'h ha digor ma vez an douar aes da doullañ.\nUn dremm tric'hornek en deus gant roudennoù du ha gwenn hag ur c'horf krenndev goloet gant ur vlevenn c'hris. Pavioù kreñv en deus, gant skilfoù hir ha lemm war e bavioù a-raok ha berroc'h war e bavioù a-dreñv.\nBroc'hed Amerika a hemolc'h razhed-godell, gozed, moreganed pe pikaed. Debriñ a c'hell naered, evned hag amprevaned ivez. Un aneval-noz eo ha na c'hoañv ket, met ne vez ket gwall oberiant e-pad ar goañv, ma chom da gousket ar braz eus an amzer.\nEn e-unan e vev e-pad an darn vrasañ eus ar bloaz. E-pad an hañv e ouenn broc'hed Amerika met daleet e vez an dougen evit ma c'hanfe ar re vihan dindan an douar da vare fin ar goañv.\nAr spesad nemetañ eo er genad Taxidea.\nbroc'h Amerika war lioncrusher.com\nAdtapet diwar « https://br.wikipedia.org/w/index.php?title=Broc%27h_Amerika&oldid=1653100 »\nKemmoù diwezhañ degaset d'ar bajenn-mañ d'an 22 Gou 2015, da 06:46.


(Adkaset eus Peel session)\nJohn Robert Parker Ravenscroft (30 a viz Eost 1939 – 25 a viz Here 2004), anavezet ivez dindan an anv John Peel, a oa un DJ, un animatour skingomz hag ur c’hazetenner saoz.\nBrudet e oa dre ma oa gwall ledan ar sonerezh a blije dezhañ, hag ivez peogwir e reas un nebeud fazioù micher (lakaat ur bladenn vinil da dreiñ en tizh fall, da skouer).Un DJ brudet ha doujet er Rouantelezh Unanet hag er bed a-bezh e oa ivez. E levezon a zo bet merzet e bed ar skingomz hag ivez a-fed emdroadur seurtoù sonerezh liesseurt, e o zouez ar sonerezh pop, ar sonerezh indie, ar sonerezh dañs hag ar sonerezh hip hop. Kregiñ a reas gant e vicher gant BBC Radio 1 pa voe krouet ar chadenn e 1967, hag e chomas eno betek e varv.\nE 1960 ez eas d’ar Stadoù-Unanet hag e reas a bep seurt micherioù : paotr an urzhiataer, kazetenner. E 1961 e kavas labour en ur chadenn skingomz e Dallas, hag enni e kinnigas un abadenn bemnoz. Labourat a reas evit chadennoù all, mont a reas da skour betek Kalifornia. E kreizk-kreiz ar beatlemania e teuas da vezañ kenskriver ofisiel ar strollad evit ur chanden skingomz all. E 1967 e tistroas da Vreizh Veur. E-pad ur frapadig e voe ivez manager ur strollad kalifornian anvet Misunderstood, ha dont a reas a-benn da gendrec’hiñ anezho da zilojañ da Londrez. Soñj en doa eus ar strollad-se betek dibenn e vuhez, hag e lavaras e 2003 : “Ma tlefen sevel listennad an 10 a badenn o deus plijet ar muiañ din e lakafen ar Misunderstood er Pandora's Box e Hollywood, e 1966. Ma Doue, pebezh strollad dreist e oa ! »\nRadio London[kemmañ | kemmañ ar vammenn]\nPa zistroas d’e vro c’henidik e kavas ul labour e Radio London, ur chadenn savet diaotre. Bemnoz e kase da benn un abaden anvet The Perfumed Garden (posupl eo e teufe an anv eus titl or romant erotek). Cheñch a reas e anv hag e teuas da vezañ John Peel. Skignañ a rae tonioù hag etrezo e lenne e lenne barzhonegoù. Gwall entanet gant Sgt Peper’s Lonely Hearts Club Band (The Beatles) e splujas er sonerezh hippie. Heuliet e voe gant e selaouerien. Skignañ a reas d’ar mare-se tonioù pe arzourien ne vijent klevet war chadenn all ebet evel Howlin' Wolf, Lightnin' Hopkins, Elmore James (sonerezh blues) hag ivez sonerezh folk : Bob Dylan, The Incredible String Band, Donovan. Skignañ a reas ivez kalz strolladoù psikeledelik gward a-raok evel Love, The Doors, The Mothers of Invention, Country Joe and the Fish, Jefferson Airplane, Pink Floyd, John Mayall and the Bluesbreakers, Cream, Marc Bolan, pe Captain Beefheart ... Etre ar c’hanaouennoù e komze, en un doare personel-tre, diwar-benn ar peoc’h hag ar garantez. Eskemm a rae ivez gant e selaouerien, hag ar re-se a gase dezhañ lizheroù, barzhonegoù, pladennoù. Mont a rae ar gaoz war a bep seurt traoù, ha pell diouzh ar pezh a vije klevet e-pad an deiz e oa. Pa paouezas Radio London e 1967 e kendalc’has The Perfumed Garden dindan stumm ur pennad er gazetenn undeground International Times betek kreiz ar bloavezh 1969. Tamm-ha-tamm e pellaas Peel diouzh ar gazetenn.\nBBC Radio 1[kemmañ | kemmañ ar vammenn]\nPa baouezas Radio London, d’ar 14 a viz Eost 1967, e krogas John Peel gant skipailh Radio 1, (chadenn bop ar BBC), hag a oa sañset kregiñ da skignañ abadennoù er miz goude. Ouzhpenn skignañ pladennoù e ranke ar chadenn ober, ha diwar urzh sindikad ar sonerien e tlee skignañ ivez abadennoù enrollet “live” en he studioioù. Un digarez a-feson a oa evit John Peel evit ma c’hallfe degemer e strolladoù muiañ karet. Dont a reas a-benn ‘ne em zizober diouzh an Djed all hag en em gavas e-unan evit kinnig e abadenn, Top Gear hec’h anv. Padout a reas honnezh betek 1975, ha goude-se e teuas da vezañ anvet John Peel. Gant an abadenn-se e teuas a-benn Peel da ginnig ar sonerezh a blije dezhañ, memes ma ne blije ket da bennoù-bras ar chadenn, pe d’ar selaouerien zoken. A-drugarez dezhañ ez eus bet skignet reggae, sonerezh punk pe hip-hop. Ne zouje ket ivez ouzh reolennoù ar cahdennoù skingomz, hag e skignas Tubular Bells (Mike Oldfield) penn-da-benn, skoazellañ a reas kalz ivez strolladoù evel The Fall (hag a reas 24 Peel Session en holl). Skignañ a reas ivez tu klok ur bladenn savet gant Cocteau twins, hep tamm troc’h ebet.\nE 1969 e krouas un abadenn noz nevez, The Night Ride hec’h anv. A-benn ar fin e kendalc’has gant ar pezh a oa kroget d’ober gant The Perfumed Garden. Skignañ a reas sonerezh rock, blues, folk ha klasel. Met ivez tonioù dic’ohrtoz kavet gantañ e dielloù BBC lennadennoù barzhonegoù beat, atersadennoù. Ma oa bet lakaet da bal an abadenn diskouez pegen pinvidik ha dieub e oa an arz underground, ne blijas ket d’an holl. E miz Gwengolo 1969, goude 18 miz, e c’houlennas pennoù-bras BBC ma chomfe an abadenn a-sav. Neuze e krogas Peel en-dro gant un doare klaseloc’h da ginnig an traoù : lakaat a rae pladennoù da dremem, pediñ a rae strolladoù da seniñ e “live”. Evel-se e labouro betek fin e vuhez. Er bloavezhioù 1970 e kendalc’has da zifroastañ tachennoù nevez : gantañ e voe skignet God Save the Queen (The Sex Pistols) evit ar wech kentañ, e miz Kerzu 1976. Reuz a zeuas da heul, dreist-holl peogwir e oa bet difennet gwerzhañ pladenn ar The Sex Pistols. Reuz a savas ivez pa zivizas skignañ diaotre ar bladenn Desire bet savet gant Bob Dylan, padal e oa sañset bezañ skignet gant Capital Radio nemetken. E 2003 e tirenkas ur wech ouzhpenn an tiez-embann pladennoù : skignañ a reas ar bladenn Elephant (The White Stripes) a-raok ma teufe er-maez ez-ofisiel. E-pad e abadennoù e kinnigas a bep seurt traoù d’e selaouerien : sonerezh rock, pop, punk, reggae, sonerezh klasel , hardcore, elektro pe c’hoazh death metal. N’eus nemet un nebeud tachennoù n’int bet difraostet gantañ, evel ar sonerezh indus pe ar sonerezh free jazz.\nNiverus eo an niver ar strolladoù sonerezh a lavar hiziv an deiz int bet sikouret gant Peel. En o zouez : T-Rex, David Bowie, The Faces, Bolt Thrower, The Sex Pistols, The Slits, Siouxsie and the Banshees, Fairport Convention, Pink Floyd, The Clash, Napalm Death, Carcass, Extreme Noise Terror, The Undertones, Buzzcocks, Gary Numan, The Cure, Joy Division, The Wedding Present, Six By Seven, Def Leppard, Pulp, Ash, Orbital, The Smiths, FSK, Trumans Water ha The White Stripes. E-pad 37 vloaz e kinnigas Peel abadennoù war Radio 1. E-pad ar 37 vloaz-se ec’h enrollas war-dro 4000 session gant 2000 arzour disheñvel. Ar ganaouenn ziwezhañ a skignas a oa Time 4 Change, savet gant ar strollad Klute (pladenn : No One’s Listening Anymore).\nTrumm e varvas d’ar 25 a viz Here 2004, d’an oad a 65 bloaz, abalamour d’un taol-kalon, e-pad e vakañsoù e Cuzco e Perou. War e vez a c’haller lenn ar frazenn nemeti a felle dezhañ gwelet skrivet ouzhpenn e anv : "Teenage dreams, so hard to beat", tennet eus e ganaouenn garetañ anvet Teenage Kicks, bet savet gant The Undertones.\nJohn Peel Day[kemmañ | kemmañ ar vammenn]\nD’an 13 a viz Here 2005 e voe krouet an John Peel Day kentañ er Rouantelezh Unanet, Kanada ha Zeland Nevez. En holl, war-dro 500 strollad disheñvel, en o zouez New Order pe The Fall, a gemeras perzh en darvoud. Aozet e voe ivez d’an 12 a viz Here 2006, ha d’an 11 a viz Here 2007.\nAdtapet diwar « https://br.wikipedia.org/w/index.php?title=John_Peel&oldid=1459031 »


Jack Rackham - Wikipedia\nJack Rackham pe John Rackham, pe c’hoazh Calico Jack (?- 17 a viz Du 1720), a zo ur morlaer eus an XVIIIvet kantved. Diazezet eo e anv war e zoare d’en em wiskañ : leun a livioù e oa e zilhad, graet gant lien-kotoñs. Brudet eo ivez peogwir e oa div vaouez vrudet en e skipailh : Anne Bonny ha Mary Read.\nKregiñ a reas Rackham evel sturier war ar vag vrezel saoz anvet Neptune, renet gant ar c’habiten Vane. Pa nac’has Vane tagañ ur vag c’hall e voe heuget e skipailh, un taol-dispac’h a oazas hag e voe lakaet Rackham en e benn. Kerkent e lakaas Rackham ar vag d’ober hanter-dro, hag e voe taget ar vag c’hall. Trec’h e voe Rackham. Ken entanet e voe Rackham gant an taol (hag ar pinvidigezhioù kavet war ar vag) ken e kinnigas d’ar skipailh dont da vezañ morlaeron. Asantet e voe gant an holl, marteze peogwir o doa aon bezañ kondaonet d’ar marv abalamour d’o zaol-dispac’h).\nGoude-se ec'h asantas Rackham bezañ pardonet e anv ar roue. Mont a reas da New Providence, er Bahamas. Eno e kejas ouzh Anne Bonny, hag a oa dimezet, hag e kouezhas e karantez ganti. Ken amourous e oa ken e tispignas ul lodenn eus e breizh eviti. Kejañ a reas ivez ouzh ar c'habiten Burgess, ur morlaer deuet da vezañ kourser hag a verdee er C’haraib a-benn preizhata bagoù spagnol.\nPa ouezas James Bonny (gwaz Anne) e oa un darempred etrezi ha Rackham e kelaouas Woodes Rogers, gouarnour New Providence. Gant ar gouarnour e voe kondaonet Anne da vezañ skourjezet. Neuze e tec’has-hi kuit asambles gant Rackham : ur skipailh a savjont hag e e laerjont ur sloop. Anne en em wiskas evel ur paotr evit bezañ degemeret war ar vag, kemmañ a reas anv ivez, hag e voe anvet Adam Bonny.\nJolly Roger, banniel Jack Rackham\nGoude meur a daol kaer kaset da benn gant Rackham hag e skipalih e tivizas gouarnour Bahamas kas ur vag armet da vat da dapout anezho. Rackham hag ul lodenn eus e skipailh a rankas tec’hout kiut. Neuze e voent paket gant skipailh ur vag spagnol, met dont a rejont a-benn da dec’hout kuit war-du aodoù Jamaika ur wech ouzhpenn. War un dro e laerjont meur a vag pesketa hag ur sloop. E miz Here 1720 e voe harzet Rackham hag e skipailh (ennañ Mary Read hag Anne Bonny) gant ar c’habiten Barnet. Hervez lod en defe klasket Rackham en em glevout en a-raok gant gouarnour Jamaika : chom a rafe a-sav gant e vicher ma ne vefe graet droug ebet da Anne Bonny ha Mary Read. Gwir pe gaou, an div anezho a zeuas a-benn da chom hep bezañ krouget peogwir e lavarjont o-div e oant dougerezed.\nD’ar 16 a viz Du 1720 e voe kaset Rackham hag e skipailh da Spanish Town, (Jamaika). Barnet e voent evit bezañ bet morlaeron, ha krouget e voent en deiz war-lerc’h.\nAdtapet diwar « https://br.wikipedia.org/w/index.php?title=Jack_Rackham&oldid=1948442 »


Genad : Puma\nAr puma (Puma concolor) zo ur bronneg bras a vev en Amerika.\nRouzmouzat a ra ha hervez lod e c'hell choual en un doare hogozik denel pa vez o rudañ. Nesoc'h eo d'ar c'hazh-ti eget ar pevar c'hazh meur (tigr, leon, jagoar ha loupard). Eus ar c'hetchaneg e teu e anv. E Brazil e vez graet suçuarana anezhañ, un anv a zeu eus an toupieg.\nHemolc'hiñ a ra ar c'hirvi dreist-holl petra bennak ma c'hell chaseal geotdebrerien arall, krenn pe bihan o ment. Kar eo d'ar jagwarundi, ar gwepard amerikan.\n1.1 Poblañsoù er Stadoù-Unanet hag e Kanada\n3.1 Argadennoù ouzh an dud\nAnnez ar Puma\nUnan eus an tiriadoù brasañ e-touez ar c'hazheged en deus ar puma, asambles gant al liñs, ar c'hazh gouez hag ar banterenn. A-raok an trevadennerezh e veze kavet en darn vrasañ eus ar c'hevandir. War vihanaat eo aet e dachenn met e gavout a reer c'hoazh eus ar Yukon betek Chile. Un nebeud hiniennoù a zo bet gwelet e Bro-Saoz Nevez. En arvar emañ er Stadoù-Unanet, e Florida ha war aod ar reter dreist-holl, abalamour ma vez distrujet e lec'hioù bevañ.\nPoblañsoù er Stadoù-Unanet hag e KanadaAozañ\nHogozik diouennet e voe ar puma er Stadoù-Unanet met kroget eo e boblañs da greskiñ adarre. Krediñ a reer ez eus un 30 000 bennak e stadoù ar c'hornôg. Ar rannvro ma'z int an niverusañ enni eo hini Vancouver met o c'havout a c'heller en Ontario ha Manitoba ivez. Posupl eo e treuzvev un toullad hiniennoù e Kebek hag e Brunswick Nevez.\nWar gresk emañ o zachenn e Texas ha tizhout en deus graet Missouri, Michigan ha Kansas. Abaoe m'eo adkrog ar poblañsoù da greskiñ eo aet e argasadennoù ouzh an dud da stankoc'h. Ral ez int c'hoazh zoken ma'z eo boutin an tagadennoù a-enep an anevaled-ti bremañ.\nPuma, skeudennet en Arizona-Sonora Desert Museum, Tucson, Arizona\nBej eo ar pumaed gant penn o lost du. En hanternoz eo stankoc'h o blevad hag ruz-gell eo o c'hreoñ tra m'eo gris en Amerika ar Su. Ar puma a c'hell redek da 70km/e ha lammat 6 metr. Unan anezho a voe gwelet o pignat e-barzh ur wezenn gant ur c'harv en e c'henoù. Kreñvoc'h eo o c'hrogadenn eget hini ar c'hi nerzhusañ.\nE hanternoz Amerika ez int un tamm brasoc'h eget panterenned met bihanoc'h eget jagoared. Gallout a reont muzuliañ 2,4 metr ha pouezañ etre 50 ha 70 kg. Ar re vrasañ a c'hell tizhout 120 kg. Gallout a reont bevañ war-dro 10 bloavezh en natur ha 25 pa vezont dalc'het.\nBej pe melen-traezh eo blevad ar puma, evel hini e breizhoù pennañ. Brizhelloù liesstumm o deus ar c'holened met da get ez eont pa dizh al loen e vloaz kentañ. Bez' ez eus pumaed gwenn (leukistek met pas albino) ha pumaed teñval-tre o c'hreoñ a zo bet livet gant Georges-Louis Leclerc, Kont Buffon. Biskoazh n'eus bet kavet pumaed peurzu, avat.\nAr puma a c'hell lazhañ ha ruzañ ur preizh seizh gwech brasoc'h egetañ. Bronneged bras evel kirvi pe elaned a hemolc'h ar peurliesañ. Debriñ a raio anevaled bihanoch evel avanked ha hoc'hed-dreinek pe zoken logodennoù m'o deus ezhomm. En e-unanig e hemolc'h ha chaseal a ra e breizhoù dre sourpren. O lazhañ a ra dre gregiñ enno er chouk ha dre derriñ anezhañ. An eskern a zouar neuze d'o c'huzhat diouzh ar breizherien arall. Ar pumaed n'int ket gagnaouerien, avat, ha ral eo dezho debriñ kargasennoù lazhet gant anevaled arall.\nUn dachenn eus 250 km² en deus ur par en oad. Hini ar parezed a vez bihanoc'h, etre 50 ha 150 km². Un aneval tachennadel eo ar puma hag emgannoù, zoken ma'z int ral, a c'hoarvez gwechoù 'zo. Gouher ez int ha pell eus an dud e chom pa c'hellont.\nUr par a c'hell gouennañ gant meur a barez. Ar re-se a c'han etre 3 ha 4 c'hazhig. Pa gemer ur par tachenn unan arall e c'hell lazhañ ar c'helin da lakaat ar barez da barañ adarre.\nArgadennoù ouzh an dudAozañ\nRal ez eo argasadennoù ouzh an dud met c'hoarvezout a reont, avat. Renablet ez eus bet 100 argasadenn e-barzh ar Stadou Unanet etre 1890 ha 2004. 16 a dud a voe lazhet. E Kalifornia ma kenvev ar pumaed gant ur boblañs zenel vras e oa 14 argasadenn ha 6 den a voe lazhet. Boutinoc'h eo an argasadennoù ar c'hornioù-bro koadek ma vev ur boblañs zenel bouezus. Alies e vez kavet eno kirvi du o lost a sach o bezañs ar pumaed. Da voazet ouzh an dud e ya ar re-mañ neuze ha kregiñ a reont d'o gwelout evel preizhoù.\nCougar Wisconsin (Puma concolor shorgeri)\nCougar ar Reter (Puma concolor cougar)\nCougar Mec'hikan (Puma concolor azteca)\nCougar Costa Rica (Puma concolor costaricensis)\nCougar Brazil (Puma concolor concolor)\nCougar Baja California (Puma concolor improcera)\nPuma Patagonia (Puma concolor patagonica)\nCougar Missoula (Puma concolor missoulensis)\nCougar Colorado (Puma concolor hippolestes)\nCougar Oregon (Puma concolor oregonensis)\nCougar Vancouver (Puma concolor vancouverensis)\nCougar Kalifornia Puma concolor californica)\nCougar Kaibab (Puma concolor kaibabensis)\nPuma Yuma (Puma concolor browni)\nCougar Texas (Puma concolor stanleyana)\nCougar Maya (Puma concolor mayensis)\nCougar Kolombia (Puma concolor bangsi)\nCougar Ecuador (Puma concolor soderstromi)\nCougar Amazon (Puma concolor discolor)\nCougar an Inkaed (Puma concolor incarum)\nCougar Bolivia (Puma concolor osgoodi)\nCougar Mato Grosso (Puma concolor acrocodia)\nPuma Chile (Puma concolor puma)\nPuma Arc'hantina (Puma concolor pearsoni)\nPuma an Andoù (Puma concolor araucanus)\nHervez Culver (2000) eo heñvel an darn vrasañ eus an isspesadoù-se. Hervezañ eo aet da get puma Amerika an norzh e-kerzh ar pleistosen hag adpoblet e voe ar c'hevandir gant pumaed eus Amerika ar Su. An isspesadoù gwir a vefe :\nCougar Amerika an Norzh\nCougar Norzh Amerika ar Su (Puma concolor concolor)\nPuma Su Amerika ar Su (Puma concolor puma)\nCougar Amerika ar Gevred (Puma concolor capricornensis)\nPuma Arc'hantina (Puma concolor cabrerae)\nN'eus kenemglev ebet e-touez ar glaskourien diwar-benn ar gudenn-mañ.\nKar eo ar pumaed d'ar panterenned hag e c'hellont gouennañ ganto. Gant an oselot e c'hell gouennañ ivez.\nAdtapet diwar « https://br.wikipedia.org/w/index.php?title=Puma&oldid=1653490 »\nDernière modification le 24 Gou 2015, à 11:08\nKemmoù diwezhañ degaset d'ar bajenn-mañ d'an 24 Gou 2015, da 11:08.


Mendeleviom - Wikipedia\nFermiom – Mendeleviom – Nobeliom\nNiver atomek 101\nDasparzh an elektronoù : 2, 8, 18, 32, 31, 8, 2\nGremmoù ionadur 1 : 635 kJ/mol\n3 : 2 340 kJ/mol\nSkin kenamsav 173 pm\nTeuzverk 1 827 °C\nUn elfenn gimiek treuzuraniat skinoberiek eo ar mendeleviom ; Md eo e arouez kimiek, 101 e niver atomek ha 258,098 e dolz atomek.\nAn trizekvet aktinid eo e taolenn drovezhiek an elfennoù kimiek.\nE 1955 e voe kevanaozet 17 atom eus izotop 256 an elfenn 101 gant skipailh Stanley G. Thompson, ennañ Gregory R. Choppin, Albert Ghiorso, Bernard G. Harvey ha Glenn T. Seaborg e Berkeley, Kalifornia, dre skinata einsteiniom-253 gant rannoùigoù a en ur c'hiklotron 1,50 m e dreuzkiz. War-dro 78 munutenn e oa hanter-vuhez an elfenn.\nE koun Dmitriy Mendeleyev e voe roet an anv mendelevium d'an elfenn 101.\nDianav int, peogwir n'eus bet kenderc'het nemet louc'hoù eus an elfenn.\nC'hwezek izotop eus ar mendeleviom zo anavezet, eus 245Md betek 260Md.\nIzotopoù stabilañ ar mendeleviom\nε → 257Fm\nα → 253Es\n258Md kevanaozet 51,5 devezh ε → 258Fm\nα → 256Es\nε → 260Fm\nβ- → 260No\n↑ A. Ghiorso & B. G. Harvey & G. R. Choppin & S. G. Thompson & G. T. Seaborg, New Element Mendelevium, Atomic Number 101, Physical Review 98, 1518-1519 (1955) Physical Review Online Archive (PROLA) (en) Liamm (skin)oberiant 18 MEU 13\nAdtapet diwar « https://br.wikipedia.org/w/index.php?title=Mendeleviom&oldid=1977322 »


Pawl ap Meurig - Wikipedia\nPawl ap Meurig a oa mab da Veurig ap Idnerth ha roue Buellt. N'eo anavezet nemet gant ur meneg e lignezoù priñsed Kembre. Netra ne anavezer diwar-benn e vuhez nag e ren. Ur gwaz da Vrycheinog e oa e-pad un amzer, war a seblant.\nIdnerth ap Briagad Roue Buellt\n545 - 580 War e lerc'h:\nElaed ap Eldoc ap Pawl\nAdtapet diwar « https://br.wikipedia.org/w/index.php?title=Pawl_ap_Meurig&oldid=1605228 »\nKemmoù diwezhañ degaset d'ar bajenn-mañ d'an 13 Kzu 2014, da 10:33.


Abrege eus an Aviel/Chapistr 29 - Wikimammenn\nAbrege eus an Aviel/Chapistr 29\n◄ Evit an eil sul goude Pasq Evit an drede sul goude Pasq Evit ar bevare sul goude Pasq ►\nEvit an drede Sul goude Pasq.\nJEsus a lavaras d’e Zisquibien soud’en n’am guelot muy, ha da benn un neubet amser goude-ze em guelot adarre ; car mont a ràn da gavout va Zad. E guirione, el lavaret a ràn deoc’h, va Disquibien guæz, c’houi a vezo affliget er bed-mâ, c’houi a voelo hac a hirvoudo, ha tud ar bed en em rejouisso ; c’hui a vezo en dristidiguez, mæs ho tristidiguez a zencho e joausdet. Pa vez ur vreg voar ar poent da c’henel, e deus poan ha tristidiguez ; mæs querquent ha ma vel he c’hrouadur ganet, e teu da ancouât he foan gant ar joa e deus. Evelse c’houi a so bremâ en dristidiguez ; mæs va guelet a reot adarre, hac ho calon a vezo leun a joa, ha netra ne allo lemel digueneoc’h ho joausdet.\nSant Yan, Ch. 16.\nMeditation voar joausdet ar re vechant ha tristidiguez ar re vad.\n1. P. Perac e permet Doue prosperite ar re vechant hac affliction ar re just.\n2. P. Joausdet ar re vechant a so væn ha tromplus.\n3. P. Affliction ar re just ne vir quet ne santont ur peoc’h bras e gouelet o c’halon.\nNa vezet quet souezet evit gouelet ar re vechant o veza e creis ar brosperite hac en abondans eus a bep tra. Doue a bermetet dezo jouissa eus an eürusdet temporel-ze, evit o recompansi eus a certen actionou mad o deveus grét : evel ne vezint quet recompanset er bed-all, e recevont o recompans er bed-mâ.\nAr re just er c’hontrol a so alies affliget, abalamour ne fell quet d’o Zad celestiel rei dezo plijadurezou an douar, pere o lacae en danger da goll madou an Eê.\nMæs ur cenchamant bras a vezo un deiz. Ar re vechant hac impi o deus en em rejouisset en o buez : un dristidiguez eternel a heulio ar joa-ze quer ber. Ar re just o deus bevet er boan hac er souffransou : Doue o c’hargo eus a ur joa pehini ne devezo fin ebet.\n2 P. Considerit peguer vaen ha peguen tromplus eo eürusdet ar re vechant : e creis o frosperite hac o brassa plijadurezou, o c’halon n’en em guef quet contant : ar remors eus o c’houstians pehini a zeu bepret d’o zroubli ha d’o ficat, o rend maleürus.\nDeut heur ar maro, o joausdet en em zench en un dristiguez estranch. Guelet a reont neuse peguement int en em dromplet, ha peguen abuset int bet gant ar bed hac e plijadurezou.\nAn amser dremenet pehini a represant dezo an drouc o deus grêt hac ar mad o deus negliget da ober : an amser bresant e pehini e rencont quitaat quement o deus caret : ar spount rac an amser da zont, rac jugeamant an Autrou-Doue e pehini e rencont apparissa heb dale evit beza juget evit un eternite, a zeu d’o zroubli, d’o digonforti, d’o disesperi.\n3. P. Considerit er c’hontrol peguen contant e vef hac e varf ar re just. Epad o buez, e creis memes o brassa afflictionou e jouissont eus ur peoc’h hac ur repos bras e goelet o c’halon. En em rejouissa a ràn, eme S. Paul, em souffrançou : leun oun a gonsolation ha leun a joa etouez va oll afflictionou. Pebes joa a santer, pa gonsiderer ez eo evit un Doue e souffrer, evit Jesus-Christ pehini en deus anduret quement evidomp.\nEn heur ar maro e santont ur gontantamant vras da veza dispriget ar bed hac e blijadurezou. Quitaat a reont gant joa ar bed-mâ pehini o deus bepret consideret evel o exil, ha leun int a fizians er visericord eus o Barner.\nPiou ne choaso quet quent goela voar an douar gant ar re just, hac ar em rejouissa eternelamant en Eê, eguet em divertissa gant ar re vechant, ha scuilla daëlou, c’huero epad an eternlte ?\nNe zesiràn ha ne glascàn-me quet joausdet ar bed ?\nNe songeàn-me quet beza eürus pa en em gavàn em flijadur hac er brosperite ?\nNa songeàn-me quet beza miserabl ha maleürus pa zigoez guenê un affliction benac ?\nO peguement oun-me en em dromplet bete vremàn !\nO va Doue, grit din compren muy-oc’h-muy peguer væn ha peguen tromplus eo joausdet ha prosperite ar vuez-mâ ! Grit ma considerin a barfetet peguer buan e tremen plijadurezou ar bed, ha peguer maleürus eo ar fin da behini e conduont map den.\nPlijaduriou, enoriou, madou ar bed, n’ho considerin muy nemet evel amusamanchou ha vaniteou.\nNe fell din muy, ô va Doue, quen plijadur, na quen consolation, na quen joausdet nemet an hini da veza oll deoc’h.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_29&oldid=94988 »\nKemmoù diwezhañ degaset d'ar bajenn-mañ d'an 8 Du 2016, da 17:34.


en he c'hichen - Wikeriadur\nen he c'hichen\nSavet diwar an araogenn gevrennek e-kichen hag an anv-gwan perc'hennañ he\nen he c'hichen /Distagadur ?/\nA verk al lec'hiañ.\nFurm displeget an araogenn e-kichen en trede gour unan benel\nAn traou-all a gaviz enn he c'hichen. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 32.)\n[...] ; en he c'hichen, war eur gador, an Dibennet a oa en e goaze. — (Erwan ar Moal, Pipi Gonto, Kemper, 1925, p. 16.)\nEno, dirak eur pez fourn dan, goloet gant eur baeron arem vras, e oa en he c'hichen eur bern geot a daole e-barz, hini ha hini, |...]. — (G. MILIN, Gwechall-goz e oa..., Kemper, 1924, p. 21.)\nEn he c'hichen, kelc'het gant eur harz skô eus eun tu, eus eun tu all gant eur voger : [...]. — (Fañch al Lae, Bilzig, Kemper, 1925, p. 7.)\n— « [...]. Klevout gwigour an nor o tigeriñ, o serriñ, an dud o vale war al leur-di pe o kaozeal en he c'hichen a zo ur verzherinti eviti. [...]. » — (Jakez Riou, An Ti Satanazet, Skridoù Breizh, 1944, p. 39.)\n« Ur Bihan-all heñvel-poch ouzhit a zo en he c'hichen. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 232.)\n[...], ha gant he dorn du-maneget diskouez ur plas d'ar breur Arturo en he c'hichen. — (Youenn Drezen, Sizhun ar Breur Arturo, Al Liamm, 1971, p. 22.)\nGwiskañ a reas e stumm-den, hag en em silas en he c'hichen, didrouzik kaer ; [...]. — (Langleiz, Romant ar Roue Arzhur/levrenn I : Marzhin, Al Liamm, 1975, p. 19.)\nAn duard bras ha moan, a oa en he c'hichen, a lakaas e vrec'h en-dro d'he dargreiz. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 217.)\ngalleg : près d'elle (fr)\nAdtapet diwar « https://br.wiktionary.org/w/index.php?title=en_he_c%27hichen&oldid=263692 »\nKemmoù diwezhañ degaset d'ar bajenn-mañ d'an 21 Meu 2018, da 12:53.


Gavriniz, pennoberenn arz ar vein-veur | Becedia\nSkeiñ a ra ar savadur-se ouzh ode pleg ar mor-bihan, e penn pellañ beg uhelañ su an enezenn, war vord stêr Wened. An izel m’eo an dour etre an enezenn hag an douar bras a ro splann-awalc’h da gompren e oa stag an eil d’egile da vare an neolitik.\nE 1832 e voe kroget gant ar furchadegoù kentañ. Etre 1979 ha 1984 avat an hini e voe furchet hag adsavet talbenn gevred ar savadur-se. Ken uhel hag 8 metr eo hennezh hag ouzhpenn 50 metr e dreuzkiz. Damgelc’hiek eo e stumm diavaez abalamour d’ar gwiskad traezh-pri bet lakaet war gorre ur grugell hag a vefe kensturiek kentoc’h. Mogerioù diavaez zo a bep tu da ahel ar savadur, anezho mein-pastur fichet a-varc’h an eil war egile.\nUn daolvaen, dezhi un trepas hag ur bez skouergornek, zo dindan ar grugell. Mein plat en o sav eo an holl vogerioù diabarzh ha daroù a ya d’ober al leur penn-da-benn. Ouzh ar gevred e sko toull-dor an alez, bevennet gant div voger, anezhe 23 maen plat en holl, daou vaen kwartz en o zouez. 2,60 m war 2,50 m eo ment diaz ar bez ha ken uhel hag 1,80 m eo e solier. Goloet eo gant un daol-vaen divent a weler war he gorre kizelladurioù a glot gant reoù taol-vaen ar Re Varchand e Lokmariaker. Un adimplij eus ar peul bras kizellet, bet diskaret ha stlejet pelloc’h, eo an daol-vaen-se.\nBerzet e oa bet ar savadur war-dro 500 kent JK. Kizelladurioù brav-eston, treset dre bikañ mein a weler war 23 eus an 29 maen-sav a ya d’ober ar mogerioù diabarzh. An holl lunioù diazez, treset hag adtreset a ya d’ober ar c’hlinkaj leun-faezh-se, kement ha ken brav ken e seblant ar vein bezañ gwisket o dilhad-sul : skouedoù, bouc’hili, armoù, arouezioù stumm un « U » dezho, kammigelloù, krommelloù en eil e gouin eben, lec’hiet diouzh ur renkadur strizh.


A belec'h e teuomp ? Petra omp ? Da belec'h emaomp o vont ? — Wikipedia\nA belec'h e teuomp? Petra omp? Da belec'h emaomp o vont?\nEoullivadur war lien, 139.1 × 374.6 cm\nMirdi an Arzoù kaer, Boston\nA belec'h e teuomp? Petra omp? Da belec'h emaomp o vont? zo un daolenn livet gant Paul Gauguin. Graet e voe e Tahiti en 1897–1898, ha war ziskouez emañ e Mirdi Arzoù-kaer Boston, e Massachusetts, e SUA. Ur mell taolenn eo, tost da 4 metrad ledander dezhi.\nKuitaat Bro-C'hall a reas Gauguin en 1891 da vont da Dahiti, da glask ur gevredigezh eeunoc'h. Kregiñ a reas gant an daolenn e 1897 hag hec'h echuiñ e 1898. Dezhañ e oa e vestroberenn ha neinboent e vennozhiadeg. Kelc'h e vuhez a wele-eñ e-barzh. En 1898 e voe kaset an daolenn gant Gauguin da George-Daniel de Monfreid a oa o chom e Paris. Goude e tremenas etre daouarn marc'hadourien ha dastumerien parizian all ken na erruas er Gallery Marie Harriman en Evrog Nevez en 1936. Neuze e voe prenet gant Mirdi Arzoù-kaer Boston, d'ar 16 a viz Ebrel 1936.\nAdtapet diwar « https://br.wikipedia.org/w/index.php?title=A_belec%27h_e_teuomp_%3F_Petra_omp_%3F_Da_belec%27h_emaomp_o_vont_%3F&oldid=1703401 »\nKemmoù diwezhañ degaset d'ar bajenn-mañ d'an 22 Mae 2016, da 18:40.


Levi Eshkol (e Hebraeg לֵוִי אֶשְׁכּוֹל, ganet gant anv Levi Shkolnik, לֵוִי שׁקוֹלנִיק;), ganet d'ar 25 a viz Here 1895 ha marvet d'ar 26 a viz C'hwevrer 1969, a zo bet trede kentañ ministr Israel eus 1963 betek e varv e 1969. Eshkol a zo bet ar ministr kentañ o vervel e-pad e amzeriad maodiern.\nLevi Shkolnik a zo bet ganet e kêriadenn Oratov e-kichenn Kiev e Ukraina. E vamm oa o diskenn eus hendadoù C'hasid hag e dad eus ur familh Achkenaz. Levi a resevas un deskadurezh relijiel hengounel. E 1914, e kuitas ar vro evit mont da Balestina hag a oa er mare-mañ en impalaeriezh Otoman, ha dont a reas da vezañ ezel eus ar Jewish Legion (ur skour eus an arme saoz).\nE 1951, goude krouidigezh stad Israel, Eshkol a zo bet dilennet er c'hKnesset (ar parlamant israelian) evel ezel ar strollad Mapai. Adalek 1952 e voe ministr al labour douar betek ma vefe staliet da vaodiern an arc'hantañ goude marv ar ministr Eliezer Kaplan. Derc'hel a reas ar c'harg-mañ e pad 12 bloaz. E pad e amzeriad a vaodiern, brud ha pouez Eshkol en e strollad a zo aet war brasaat, betek ma ar c'hentañ ministr David Ben-Gourion a ginnigas anezhañ evel e warlec'hiad. Pa roas Ben-Gourion e zilez, Eshkol a voe dilennet gant e strollad evit mont da vaodiern, ar pezh a zo c'hoarvezet.\nMet an darempredoù gant Ben-Gourion a zeas war fallat, ha gwashoc'h eo deuet da vezañ goude afer Lavon (un darvoud c'hoarvezet e Bro-Ejipt stag ouzh taolioù an arme israelian). Ben-Gourion ne deuas ket a-benn da enebiñ ouzh Eshkol, ha lakat a reas ar strollad Mapai d'en em disrannañ a-benn krouiñ ar Rafi (ur strollad politikel a-gleiz eus Strollad al Labour) e miz Even 1965. Met er memes koulz ar Mapai a aozas un unaniezh gant Strollad al Labour, gant Eshkol en he fenn. Ar strollad Rafi a gollas dilennadegoù miz Du 1965. Ha dre-se Eshkol a erruas e penn ar vro gant netra na den ebet ken da enebiñ outañ. Met Ben-Gourion a gendalc'has da zistroadañ Eshkol en ur c'hlask levezoniñ "tadoù ar vro". Ben-Gourion a glaskas diskouez ar c'hentañ ministr evel un den gwan ha hep barregezhioù evit ur c'harg evel e hini ha ket gouest da wellaat renk ha stad Israel.\nUr c'hresk ekonomikel spontus a zo bet e pad kentañ prantad maodiern Eshkol, arouezet mat eo an darvoud-se gant krouidigezh ar sistemoù a bontoù-dour broadel (המוביל הארצי/"HaMovil Ha'Artzi" en hebraeg) e 1964. Eñ hag e vinistr an arc'hantañ Pinchas Sapir's a rankas kemer divizoù evit gorrekat ur mekanik ekonomikel o vont re vuan. Ober a rejont-se dre ur politikerezh a resediñ ekonomikel. Met an dra-se a gasas ur seurt diskar eus an obererezh ekonomikel israelian. Kreizennerezh an ekonomiezh steuñvet israelian a gasas kudennoù er mekanikoù em-reoliata ar gorrekadur an tarzh ekonomikel hag an dra-se a lakas al liveoù uheloc'h eget ar pezh oa gortozet e penn kentañ. Eshkol a rankas labourat da enebiñ ouzh ur c'hresk eus an niver a dud dilabour er vro (12% e 1966). Met marteze ar resediñ-se a sikouras da adsevel ur sistem ekonomikel bresk penn da benn ha da enebiñ ouzh ar c'hudennoù ekonomikel c'hoarvezet gant an eoul-maen etre 1967 ha 1973.\nLevi Eshkol a gasas da benn het Ze'ev Jabotinsky, degas a reas e gorf evit ma ve beziet en Israel. Labourat a reas da ziorren darempredoù etrevroadel Israel gant ar bed. Da skouer e krouas darempredoù gant Alamagn ar Reter e 1965, ha liammoù sevenadurel gant an URSS. An Unaniezh Soviedel a aotreas yuzevien rusian da zivroañ war-zu Israel. Eshkol a zo bet ar c'hentañ ministr israelian kentañ o vezañ pedet en ur weladenn ofisiel er Stadoù-Unanet Amerika e miz Mae 1964. E darempred gant ar prezidant Lyndon Johnson a sikouras anezhañ e-pad maread ar brezel c'hwec'h devezh e miz Even 1967.\nMet skeudenn ha brud Eshkol a voe gwallgaset a-raok ar brezel c'hwech devezh. E-pad ar maread "gortoz" ar brezel-mañ, gwask c'hoantoù brezelour ar boblañs a vreinas galloud ha uhelder politikel ar c'hentañ ministr. Met nac'h a rae Eshkol kas Israel da vrezeliñ a-enep unaniezh ar broioù arab bodet dindan aotrouniezh Gamal Abdel Nasser. Ur gudenn teknikel e-pad ur brezegenn er skingomz a zistrujas da vat e skeudenn. Adalek ar mare-se, ne voe gwelet Eshkol nemet evel un den divarrek da gas a benn aferioù Israel. Rankout a reas lezel da gostez e sell politikel peoc'h-garour en ur reiñ karg maodiern ar wareziñ broadel da Voshe Dayan. E miz Even 1967 e vrasaas e c'houarnamant o sevel anezhañ war ur patrom a unaniezh broadel hag e c'houlennas e vefe paouezet ar brezel. E Genver 1968 e kemeras perzh e krouadur ar strollad Ma'arakh.\nMervel a reas abalamour d'un droug-kalon d'ar 26 a viz C'hwevrer 1969.\nAdtapet diwar « https://br.wikipedia.org/w/index.php?title=Levi_Eshkol&oldid=1822500 »\nDernière modification le 10 Gen 2019, à 19:06


Dibab ar rakstummadur "Deskiñ brezhoneg evit micherioù ar c’helenn" - Kelenn\nHome Keleier Dibab ar rakstummadur “Deskiñ brezhoneg evit micherioù ar c’helenn”\nDibab ar rakstummadur “Deskiñ brezhoneg evit micherioù ar c’helenn”\n“Bet e oan e Pariz o labourat ar pezh a zo un istor klasel evit ur breizhat. Hag hervezon seul belloc’h e vez un den eus e vro seul dostoc’h e spered outi. Setu perak em boa divizet mont da di ar Vretoned e karter Montparnasse evit kaout diazezoù war ar brezhoneg. Eno em boa lennet ur pennad diwar-benn ar stummadurioù hir evit deskiñ brezhoneg ha komprenet em boa ivez e oa posupl kaout ul labour a-drugarez d’ar yezh-se.\nAr stummadur-se en deus kadarnaet ma choaz da genderc’hel gant an hent-se. Rak-se, e Kelenn emaon c’hoazh evit ober ur master “MEEF Kelenn divyezhek dre soubidigezh” evit dont da vezañ skolaer er rouedad Diwan. Deskiñ a ran bemdez evit gallout kelenn d’ar re all…an istor n’eo ket echu c’hoazh !”


Pajenn:Morvan - Buez ar Zent, 1894.djvu/394 - Wikimammenn\nPajenn:Morvan - Buez ar Zent, 1894.djvu/394\nroue Frans, o veza klevet hano euz he vertuz hag euz he gened, he goulennaz evit pried. Mes ar roue-ze a ioa c’hoaz paian, hag hi e devoa bet eunn deskadurez vad ha kristen enn he bugaleach ; n’edo ket e poan eta da zimezi da eur prins hag a adore c’hoaz ann doueou faoz. Asanti a reaz goulskoude dre ma oue roet d’ezhi da esperout ne zaleje ket he fried d’en em ziskleria kristen. Klovis a ieaz d’he diambroug beteg kear Soason, hag eno e oue great ann eured.\nKlotild, eur vech dimezet, a zigasaz da zonj d’ar roue euz ar bromesa a ioa bet great d’ezhi enn he hano. Ne ehane, enn eur gomz outhan dre gaer, d’he alia da zeveni ar bromesa-ze, ha da zilezel erfin servich ann idolou. Mes Klovis a appelle ato : « — Diveatoc’h, emezhan, divezatoc’h me velo. » A hent all avad e leze ar rouanez da heul he relijion ha da ober he devosionou egiz ma karje ; rak leun oa a istim hag a respet evithi.\nAr Zantez o veza bet eur mab, ar roue a roaz kounje d’he vadezi. Mes ar c’hrouadur a varvaz-prest goude, ha Klovis a lavaraz d’he bried : « — Setu aze petra eo beza kaset ar c’hrouadur-ze da vadezi ; va doueou-me eo o deuz lamet he vuez diganthan evit en em venji. » Mes Klotild a respountaz : « — Evidon-me a drugareka ann Aotrou Doue euz a greiz va c’haloun abalamour m’en deuz va c’havet din da rei eunn eal d’ar baradoz. »\nAr rouanez e devoue eur mab all hag a oue badezet evel ar c’henta. Mes koueza a reaz goall glanv ive, ha setu ar roue, drouk ennhan, o lavaret : « — Guelet a reot, hema a varvo evel he vreur abalamour m’eo bet badezet eveldhan. » Goulskoude Klotild a bedaz Doue ker stard ha ker kalounek ma pareaz he mab dre virakl. Neuze Klovis a anavezaz en doa Doue he bried eunn tammik galloud ; evelato ne falvezaz ket d’ezhan c’hoaz trei kein d’he idolou.\nEtre daou e savaz brezel etre ann Allemanded hag hen, ha p’edo o tiblas euz ar gear evit mont d’ar vrezel-ze, ar Zantez a lavaraz d’ezhan : « — Mar teu beac’h varnhoc’h, o pet sonj euz va Doue-me. » Ar roue ne\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/394&oldid=137597 »


Pajenn:Feiz ha Breiz 1903-1907.djvu/17 - Wikimammenn\nPajenn:Feiz ha Breiz 1903-1907.djvu/17\ne’hassas en dro da dy he vestr gant eul lizer ag a lavare ebars kement-mâ da Philemon : c< Scriva a ran deoo’h, va breur, an m-beud geriou-mâ evid ho trugarecât euz ar vadêlez oc’h eus bed evid ho preudeur e Jesus-Christ: en ober a ran c’hoaz evid Iiü pedi da zigemered mad en ho ty ar mab a zo ganed din er prizou, me fell din lavared ho sclavour Onesim. Guêchall n’en doa ket cals a dalvoudêgez evidoirh : brema e talv kalz ha deoc’h ha din-me. Sonjet em eus dere’hel anezhan ganen, evid el lacât da ober evidon ar pez a reac’h oc’h unan p’oun bed en , ho ty. Guelloe^h e cavan gouscoude e tistrofe davidoc’h eur pennadig. Resevit anezhan, n’eo ken evel eur sclavour, mes evel eur breur e Doue a garan calz ag a garoc’h ive oc’h nnan. »\nEur breur e Doue : cetu ar pez zo bed roed da anaout gant lèzen an Aviel: er c’houenchou ive penaos e teuer d’en em henvel an eil egile, ma n’e ket dre an hano a vreur hag a c’hoarf Ar gêriou frêred, seurezed n’int nemed an hanoiou ffalleg a vretir ag a c’hoar. Einaor e c’houlen a bep tu ma vo lakeat an oil rummou tud da dostât an eil ouz egile. Ha n’e ket eno ar pcz zo bet great a beb amzer er c^houenchou? Ha tud ar c’houenchi)u-ze pa zeont er scoliou, en hospitaliou âve an oll broiou da entent ouz clenvejou ar c’horf ag an ene, ha lacât a reont kem etre ar paour ag ar pinvidig, ar vorianed hag an dud a liou sclear? Sant Per Claver, missioner en Ameriq, o veled pegen truezus oa stad ar vorianed a ne blije ket d’an oll tostat outho abalamour d’ar c’huez fall a loskent, a reas ar bromessa da zervicha ar voriane<l ebken beteg fin he vuez, abalamour e vele ennho breudeur dezhan, prened eveldan gant an Autrou Doue. Goude he varo, araoc ma voe sebelied he gorf, ar vorianed, goazed ha mei^hed, a ioa en dro d’ar c’horf santel en eur scuilla cals daclou : cetu, o burzud ! ma teu ive daelou deuz daoulagad an hini maro. Guelit eta, eme ar vorianed, hon tad zoken a ziscues deomp he garantez goude he varo.\neleac’h en doa desked sant Per Claver ar garantez-ze e .r he nessa ? 20uenchou an Tadou Jesuisted, ar relijiuzcd-ze ho deus JLement a oberou mad e kement leac^h nVint tremened, ag imour da ze an droug spered ag he vevelien ho deus bed a ~**er kement a gassoni outho.\nAdtapet diwar « https://br.wikisource.org/w/index.php?title=Pajenn:Feiz_ha_Breiz_1903-1907.djvu/17&oldid=91550 »\nKemmoù diwezhañ degaset d'ar bajenn-mañ d'an 6 Gwe 2016, da 11:21.


Paolig Lusifer | Daskor\nAr c’habiten Bimbao, goude ma voe debret dijuni, a c’halvas paotr ar bezhin da zont d’e gaout :\n– Sell ! Laka tan war da gorn, hag aze em c’hichen, rak ezhomm hon eus hon-daou en em glevet evit rannañ etrezomp ar madoù laeret.\n« Va soñj eo roiñ dit ar bevarenn gentañ, ha derc’hel evidon an eil. An hanterenn a chom a vezo d’ar pevar martolod. Krediñ a ran e vezo brav an dra-se evito, ha ni ivez a vezo kontant. Te a zo dleet al lodenn gentañ dit, peogwir ez peus diskuilhet an taol-kaer da ober hag ivez peogwir dre da ijin out deuet a-benn da laerezh ur seurt bagad danvez. An eil a zo dleet din-me, peogwir em eus risklet va buhez ha va lestr evit kaout ar madoù. Ar rann all n’eo ket re etre pevar martolod o deus poaniet e-pad ar veaj hir. Setu aze va soñj, krediñ a ran e vezo ivez da hini.\n– Kabiten !... betek hiziv omp bet mignoned, mes mar hoc’h eus c’hoant e vijemp c’hoazh, eo ret deoc’h reiñ din ar pezh a c’houlennin ouzhoc’h : gouzout a rit eo me am eus kavet an taol-kaer-mañ da ober, bleinet em eus al lestr betek an Enezenn, sonnet em eus o izili d’ar gwardoù, hag evel-se miret ouzh an dud hag ouzh al lestr da vont e strad ar mor. Mard oc’h eta pinvidik hiziv, oc’h dleour din-me eus a gement-se.\n– Gwir a-walc’h a lavarez, mes ivez, gra bremañ ur sellig war da amzer dremenet : gwel e peseurt stad truezus e oas du-se dilezet war aodoù Breizh, gwel da gof goullo hag ar bezhin o vroudañ da gorf gouliet. Piv en deus da zegemeret evel ur breur, piv en deus tennet ac’hanout er-maez eus ar fank, piv en deus roet dit da zebriñ ouzh e daol, ha piv en deus da wisket ken dereat ?\n« Soñj eta en amzer ma oas du-se dindan ar gwall amzerioù o c’houzañv pell a oa an naon, ha ma’z out eürus hiziv, lavar din ivez da biv out dleour eus a gement-se ?\n– Me, kabiten, ne glaskan ket arc’hant, an aour melen ne ra vad ebet din, mes... ene unan bennak eus al lestr-mañ a rankin da gaout hep dale, pe emaoc’h holl gant ho madoù e strad ar mor don !...\nAr c’habiten a lezas d’ar c’homzoù-se ur youc’hadenn hag a chomas mantret. Ar pevar martolod spontet, a deuas en e gichen... Goude ur pennadig a vantridigezh, ar mestr a respontas :\n– A ! Te eo Lusifer neuze !... Ma ! Sell ! Tenn ar soñj-se kentañ ma c’helli diouzh da spered, pe m’en tou dit, war va feiz a Vreizhad, hep dale da benn a vezo faoutet.\n– Lakait evezh, kabiten ! Rak ma ne roit ket din a galon vat un ene, me ouezo kemer ac’hanoc’h-holl, hag ober diouzhoc’h ar pezh am bezo c’hoant.\n– O ! Evelkent, Paolig, e rabati, ha ma n’ez peus ket santet roudoù ivinoù paotred Breizh o vont en da lêr c’hoazh, prestik e ri, rak m’en asur dit, koll a rez da amzer o c’hortoz un ene ac’hann.\n– Evit va ene-me n’en devezo ket ! Eme Fistoulig.\n– Alo paotred ! Hardizh ha bec’h ! Ha taolit an diaoul-se er mor !\nKerkent hag ar ger, ar Peul a vriataas Lusifer, ha Fistoulig a grogas en e zivesker hag en taoljont er mor. Ar baotred o welet Paolig oc’h en em zifretañ, a c’hoarzhe hag a youc’he :\n– Klask mat hag e kavi a-walc’h a eneoù pesked !\nMes Paolig, war-neuñv, a heulie ar Goulmig, hag en un taol-kont, an avel a deuas da vezañ kreñv, ar mor a rustae, hag a venne bep ar mare lonkañ al lestr.\nKoulskoude, e-keit ma oa pep hini gant e labour, Paolig a savas al lestr. Kerkent ivez e voe liammet e gorf dezhañ, ha taolet er giz-se en un toull don el lestr. En toull teñval-se, stag ouzh ur peul en doare ma ne c’hello mui fiñval na treid na daouarn, Paolig a sante ar razhed hag al logod o krignat dezhañ bep ar mare e gostezioù.\nNoz eo, hag ar mor a gendalc’h da vezañ rust, an avel a ziroll gwashoc’h-gwazh, ha war-dro unnek eur ar wern vras a dorras, ar gouelioù a gouezhas war ar pont, ar stur a faoutas o stokañ ouzh ur roc’h. Bremañ ar c’habiten, diaes-bras e spered, en em ro da ouelañ, hag e vartoloded, dispont koulskoude a skuilh daeroù c’hwerv, pa soñjont emaint o vont da goll o buhez. Ar c’habiten, er-maez anezhañ e-unan, a ziskenn neuze e strad al lestr evit kaozeal groñs da Satan.\n– Te eo a zo kiriek eus a gement-mañ, mes a-benn pemp munut, ma ne deu ket ar mor da vezañ doñv ha plaen, ar Peul a faouto dit da benn. Rak-se ‘ta soñj ervat !\n– Gwir a lavarit ! Me eo a zo o lakaat ar mor da vezañ rust ! Lazhit ac’hanon, mar karit mes neuze pevar diaoul all kalz gwashoc’h egedon, a deuy em lec’h. Neuze avat, kenavo d’ho puhez, kenavo d’ho tanvez !\nAr Peul, pa glevas ar c’homzoù-se, a savas e vouc’hal a-us penn Paolig. Kerkent hemañ, goude bezañ torret ar peder chadenn houarn a liamme anezhañ, a sav en e sav, hag a sell ouzh an daou Vreizhad, e zaoulagad ruz-tan evel daoulagad ur bleiz. Spouronet-holl, ar c’habiten hag e genseurt a gemeras trumm an tec’h, hag a deuas war ar pont. Paolig a heulias anezho, ha neuze a lavaras :\n– Respont din, kabiten, roiñ a ri pe na roiñ un ene da Baolig !\n– Morse ! Eme ar Breizhad, rak ni amañ holl a zo kristenien, diaoul ebet n’en devezo perzh en hon eneoù !\nKrak ! Krak ! A reas ar Goulmig o faoutañ dre an hanter...\n– Klevet a rez, kabiten, n’eo ket va fenn-me eo a zo o faoutiñ, mes da lestr !... Graet eo an traoù dit, rak da lestr ha da zanvez a zo war ar reier, ha bremaik e goueled ar mor !...\nKerkent hag ar strakadennoù, youc’hadennoù skrijus ar vartoloded o vont da veuziñ, a erruas betek divskouarn ar c’habiten.\n– O va mamm baour ! Emaon o vont da goll ! Eme Fistoulig.\n– O itron Varia Wir-Sikour, sikourit ac’hanomp ! A lavaras ar Peul.\n– Aiou ! Aiou ! A lavaras Sikraouig, emañ graet ganin, va c’hof zo dija leun a zour !\n– Ur vunutenn all a roan deoc’h c’hoazh evit ho saveteiñ pe ho koll da viken ! Promet, kabiten, reiñ din ene unan bennak eus ar re zo bremañ el lestr, hag e vefoc’h saveteet holl c’hoazh !\n– Ma, trec’h out din, ha prometiñ a ran dit ez pezo un ene pa zegouezhimp en Aber-Nevez.\n– Sin din gant da wad war ar paper-mañ, rak anez ne vijen ket divlam dirak va mistri.\nKerkent ma voe sinet, an avel a davas, ha Paolig gant un nebeut ardoù diaoulek, a gempennas ar Goulmig, hag he zennas diwar ar reier.\n– Ya ‘vat ! Eme Bidoch, rak me soñje din ha paneve em boa dalc’het krog mat er wern-vizan, em bije ranket reiñ va c’hig da zebriñ d’ar pesked.\n– Ha me, eme Sikraouig, a zo bet o neuiñ ha dija e oa ouzhpenn hanter-leun va c’hof a zour-mor, pa’m boa gallet kregiñ en eor ha sevel el lestr.\n– Alo ! Peoc’h gant an dra-se, a lavaras ar c’habiten, ha deomp d’ar strad da welet ha beuzet eo ar varazhad gwin-ardant. Kerzh davet daou litrad Fistoulig, ne vezo ket re deomp, evit ar spontadenn hon eus bet, Paolig, daoust ma’z eo Paol a-walc’h, a evo ur banne ganeomp ivez.\nAr baotred a yeas ouzh taol, ha Fistoulig a deuas gant daou litrad lagout. Paolig a lonkas hep distagañ, un hanter litrad, ha goude un hanter litrad all. Skuizh gant ar c’holl-kousket, ha mezv-dall, Paolig en em roas da gousket e strad al lestr, diroc’hal a rae gwashoc’h eget ur pemoc’h-gouez.\n– Bremañ, paotred, peogwir eo kousket Paolig, e c’hellan aesoc’h kontañ deoc’h ar pezh a zo c’hoarvezet. Gwelet hoc’h eus koulz ha me e peseurt stad truezus e oa lakaet ar Goulmig en noz tremenet, ha gwelet a rit pegen buan e kerzh bremañ war ar mor. Ma ! Evit saveteiñ hor buhez hag hor madoù, ez eo bet ret din sinañ gant va gwad, reiñ da Baolig ene unan bennak eus al lestr. Ret e oa din ober, pe bezañ kollet, ha graet em eus. Mes krediñ a ran, pa zegouezhin en Aber-Nevez, e ouezin tennañ un taol finesa dezhañ, un dro lous, evel a vez lavaret.\n– Ne vefe ket diaes deomp, eme Fistoulig, terriñ e benn outañ bremañ pa’z eo kousket, hag en taoler er mor.\n– Nann ! Nann ! Gwashoc’h eget paouez a rafemp, lazhit hemañ, unan all kerkent a gemero e blas, pe zoken pevar, hervez en deus lavaret din. Rak-se ‘ta lezomp anezhañ peogwir n’omp ket evit en em zizober dioutañ, ha kemeromp nerzh-kalon ha fiziañs.\nKoulskoude, al lestr a gerzh noz ha deiz, ha bremañ ar vartoloded a wel dirako douaroù an Danmark. Un devezh diouzh ar mintin Fistoulig, ur banne sonn dindan e fri, a welas Paolig azezet e-unan er penn uhelañ eus al lestr, o vutunañ ur c’hornad butun :\n– Te zo ur paotr koant bremañ avat ! Gwelet a ran e sav dit kerniel hir evel re ur bouc’h, e kostez da benn, ha da dreid, evel a welan, a zo heñvel ouzh re ul loen-kezeg. Mes n’eo ket da c’hened eo a blij din ar muiañ, mes da galloud. Klevet em eus kontañ, gwechall pa oan bihan, e oa kalz mammoù hag a werzhe o bugale d’an diaoul evit kaout digantañ kalz arc’hant evito; darn all a veze savet dezho en un nozvezh, tiez kaer gant Paolig. Me avat, ma prometit roiñ din kalz arc’hant ha ma savit din un ti nevez, a zo kontant da reiñ deoc’h va ene ivez.\n– Ma ! Pinvidik-mor e vezi !\n– Ur plac’h yaouank koant am eus c’hoant da gaout ivez, Paolig !\n– Hag ez pezo, unan eus ar re gaerañ hag eus ar re binvidikañ a zo war douar Breizh.\n– Mat eo neuze ! Gwelet a ran, kaer em eus redek ar mor, n’on nemet paour, ha bemdez e riskl va buhez.\nSikraouig a glevas an daou gañfard-mañ hag a c’halvas Fistoulig da zont d’er c’haout.\n– Perak, genaoueg out aet d’en em werzhañ d’an diaoul-se. Kred ac’hanon, ha kerzh raktal da zislavaret da gomzoù, rak morse eurvad ebet n’az pezo gant arc’hant hag aour an diaoul-se. Gwelloc’h eo bevañ paour ha direbech, eget bezañ pinvidik, ma vez noz ha deiz ar morc’hed o krignat ar goustiañs. Kerzh eta buan da zislavaret, hag arabat e vezo dit bezañ diskiant a-walc’h da grediñ kement komz flour a lavaro Paolig dit evit esa da dapañ en e lasoù. Gant a ri pas dit sinañ gant da wad, rak adalek neuze e vijes dezhañ.\n– O Paolig ! Me oa mezv bremaik pa oan bet ouzh ho kaout ! N’eus netra graet heñ ! Ne fell ket din a briz ebet bezañ pinvidik, ma rankan gwerzhañ va ene evit bezañ, rak ar gwalleur va heuilhfe a-hed va buhez, birviken n’em bije plijadur gant arc’hant an diaoul.\nA-benn ur pennadig goude, war-dro eizh eur, ar c’habiten, chomet diwezhat en e gambr, a savas war ar pont hag a lavaras :\n– Gwell a se, eme Sikraouig, evidon-me ne nac’han ket, em eus hast da ziskenn en douar adarre, ha dreist-holl war douar Breizh, hor Mammvro muiañ-karet.\n– Soñjal a ran chom eno da zihan e-pad tri pe bevar devezh e ti ur yontr am eus eno, ur breur d’am mamm, ha bet ofiser gwechall. Alies en deus skrivet din, ha bep tro e pede ac’hanon da vont d’e welet, mes biskoazh ne gavis an tu da vont.\n« Bremañ p’emaon e tro vrav, e vezo koulz din mont. Kontant e vezo da welet e niz, bremañ dreist-holl, peogwir em eus ur c’heloù mat da roiñ dezhañ, keloù ar binvidigezh. Soñjal a ran ivez e lavaro din pediñ ac’hanoc’h-holl da zont da bredañ davetañ, ha ma ne rafe ket, me zegasfe da soñj dezhañ.\n– Ac’hanta Paolig ! N’eo ket ‘ta on eus ur c’habiten mat ! Soñj ‘ta, eme Fistoulig, ez aimp da goaniañ da di yontr ar mestr, da di un ofiser kozh ! Feidazampo ! Eno kredabl, ne vezo ket an traoù eus ar pikotin pa erruimp-ni, ha marteze zoken e vezo merc’hed yaouank o servijañ !... Che ! Na pebezh sac’had ! Na pebezh tortad a rin-me en devezh-se !\n– Ma ! Nondenbidon ! A lavaras Paolig, ret e vezo din mont ivez da welet ho yontr, kabiten. Koulskoude avat ne blij ket kalz ar c’hêrioù bras din, rak re a lamponed a zo enno, hag aon am befe peurvuiañ ouzh va lêr. Evelato ! Da goaniañ ec’h asantin mont ganeoc’h, mes ouzh sklêrijenn an deiz ne valein ket e kêr.\n– Paolig en deus aon na ve gwelet e gerniel hag e dreid loen gant an dud, rak ma vije gwelet o vale er giz-se dre ar ruioù, e ve tennet warnañ ha goude-se ne vefe Paolig ebet ken, a lavaras Fistoulig.\n– Gwir a lavarez, Fistoul daonet.\n– Mes mar karez Paolig, me lavaro dit petra da ober evit kuzhat da gerniel.\n– Petra ‘ta ? Fistoul.\n– N’ez peus netra da ober nemet prenañ pe lakaat prenañ dit e kêr, un tog a bevar estaj, ur bidon, evel a vez lavaret, ha gantañ ez pezo an aer eus un aotrou bras, resevet mat e vezi gant an holl, daout ma n’out nemet un diaoul.\n– Ar pezh a lavar Fistoul a zo gwir avat. Hag un tog er giz-se a rankin da gaout hiziv, evit kuzhat va c’herniel ! Mes va zreid loen, penaos e kuzhin anezho ?\n– Ba ! Meur a hini o deus treid boull ! Ha neuze ! Da dreid a vezo kuzhet dindan an daol, den ne soñjo en traoù-se...\nE-keit ma oa Fistoulig ha Paolig o tiviz, an heol a ziskenne atav en dremmwel, hag ar Goulmig a dostae buan ouzh porzh an Aber-Nevez. An heol a oa kuzhet pa erruas er porzh.\nAr c’habiten pa voe staget e lestr, a yeas da di e yontr da goaniañ, ha war-dro dek eur noz e voe dizro; ar baotred a oa aet da gousket.\nAntronoz Bimbao a lavaras :\n– Va yontr a deuy bremaik da greisteiz da leinañ el lestr, rak-se ’ta eo poent deoc’h en em lakaat a-zevri da labourat : te, Peul, a walc’ho al lestr gant Fistoulig, Sikraouig ha Bidoch a briento ar pred. Pa vezo echu gant pep hini e labour, e c’hellfoc’h lakaat dilhad dereat evit resev va yontr evel eo dleet. Me soñj e vezimp pevarzek pe pemzek ouzh taol, ha ma vankefe un dra bennak, e c’hellfoc’h mont e kêr davet ar pezh ho pezo ezhomm.\nWar-dro unnek eur, ec’h en em gavas ar jav el lestr : ar c’habiten, e voereb, e yontr, teir geniterv ha tri genderv. D’an taol a greisteiz, an holl a azezas ouzh taol, ha Fistoulig a oa lorc’h ennañ o servijañ anezho-holl. War-dro teir eur, an dudjentil a savas diouzh taol, ha yontr ar c’habiten a bedas holl dud al lestr da vont da goaniañ d’e di.\nErruet e oa ar pardaez, hag ar baotred, bleinet gant ar c’habiten Bimbao, a gerzhas war-zu ti e yontr.\nBook traversal links for Paolig Lusifer\n‹ ar Veaj hir\nTaolioù finesañ c’hoariet da Baolig ›


Ngazidja e swahileg, Grande Comore e galleg, eo enezenn vrasañ Komorez.\nE-pad kantvedoù e oa rannet an enez e meur a sultanelezh, evel Bambao, Itsandra, Mitsamihuli, Bajini, Hambu, Washili, Hamahame, Mbude, Hamvu ha LaDombe.\nE 1886, sultan Bambao, Saidi Ali ibn Saidi Omar, a zeuas a-benn da unaniñ ar sultanelezhioù-se da vont d'ober stad Ngazidja. Er bloaz-se end-eeun e voe lakaet an enez dindan beli Bro-C'hall, hag e 1893 e voe kaset Saidi Ali d'an harlu. E 1911 e voe staget an enez da vat ouzh Bro-C'hall.\nE 1975 e voe savet stad Komorez gant inizi Ngazidja, Nzwani (Anjouan) ha [[Mwali] ]; enez Mahoré (Mayotte) a chomas e dalc'h Bro-C'hall. Er bloavezhioù 1990 e voe rannet ar stad, gant inizi Nzwani ha Mwali o tispartiañ diouzh Ngazidja. Ne chomas nemet an enez vrasañ e dalc'h ar stad kreiz. E 2002 avat e voe adunanet Ngazidja gant an inizi all, dindan ur vonreizh nevez. E 2008, adarre, he deus klasket Nzwani mont diouzh he zu, met adstaget eo bet ouzh ar peurrest eus ar stad gant an arme.\nAdtapet diwar « https://br.wikipedia.org/w/index.php?title=Ngazidja&oldid=1907878 »\nKemmoù diwezhañ degaset d'ar bajenn-mañ d'an 30 Gou 2021, da 09:51.


DegemerStalLevrioùLevrioù 11-15 bloazUr bed nevez\nHome / Loreidi / Loreidi PAY / Ur bed nevez\nPenaos mont en ur bed all ? Dre un nor vurzhudus a ginnig Kael, ur paotr bihan 10 vloaz hag e vignonez kozh, 70 vloaz, ur wech aet da glask un tamm e pep lec’h, dre Breizh a-bezh ? Pe gant poultrenn-hud ur vorganez a c’hell reiñ d’an dud da welet ar pezh na c’hell ket an holl gwelet ?\n147 er stok\nUr bed nevez quantity\nISBN: 9782-86824-209-9 Rummadoù : Levrioù 11-15 bloaz, Loreidi PAY, Priz ar Yaouankiz Product ID: 1583\nSkrivagnerien yaouank eus eilvet klas lise divyezhek Jean Macé, e Lann-ar-Stêr, eo Mael POULOSSIER, Gwenn AUDIC ha Maiwenn LE VERGE. E-kerzh ar c’hentelioù, gant o c’helennerez Myriam GUILLEVIC, o deus savet an danevell-se evit brezhonegerien klasoù an eil derez.\n2014, dastumad Priz ar Yaouankiz, 56 p., ment 110×180 mm\nRoit an ali kentañ war “Ur bed nevez” Cancel reply


An DROUIZIG, pe Korvigelloù An Drouizig diagent, zo ur gevredigezh krouet e Gwened e Mor-Bihan e miz Ebrel 2003 gant Philippe Basciano-Ar Gall, Alan Monfort ha Gwenhael ar Menteg, he fal lakaat ar brezhoneg da vont war-raok.\nSpisaet eo bet hec'h obererezhioù war dachenn ar c'halvezerezhioù nevez nemetken (urzhiataerioù personel, PDA, hezougelloù, porzhiadoù bilhedoù...)\nIstor ar raktres\nPhilippe, arbennigour war ar c'halvezouriezhoù niverel, ez-skoliad eus lise Sant-Charlez e Sant Brieg, eus klasoù prientiñ eus lise Kerichen Brest hag ijinour, bet e ziplom digant Telecom Nancy, e 1996.\nGwenhael, gantañ ur vestroniezh war ar brezhoneg digant Skol-Veur Roazhon II, bet kelenner war ar brezhoneg, mab ar yezhour eus Brec'h Turiaw ar Menteg ha filhor ar yezhour Fañch Morvannoù.\nE 2009 eo bet kresket ar skipailh a orin gant Michel Nedeleg, eus Bro Vigoudenn, paotr ar stlenneg anezhañ ha Denis Arnaud, eus Naoned, gwazour kenwerzh anezhañ. Kadoriad An DROUIZIG eo c'hoazh Denis e 2013.\nHe labourioù diazez\nDre ar skiant prenet bet tapet abaoe 2003 war dachenn an treiñ e vez kinniget gant ar meziantoù troet gant An DROUIZIG evel Mozilla Firefox, Mozilla Thunderbird, LibreOffice, The Gimp pe Inkscape ur c'heriaoueg kempoell. Pa'z eo ar geriaouegoù stabil e chomo an troidigezhioù efedus evit an arveriaded rak ne vo ket ret dezhe deskiñ-dizeskiñ gerioù disheñvel pa yay d'ur meziant d'egile. Ur vuhez niverel plijus hag efedus e brezhoneg ez eus tro da gaout dre ar meziantoù-mañ.\nTraoù all kaset da benn\nDeverket eo bet ar voneg pivelezh (LCID) 0x047e=1150 d'ar brezhoneg gant Microsoft e dibenn 2006. Goulennet eo bet e 2002 gant An DROUIZIG, bountet warni gant Ofis ar Brezhoneg war-lerc'h. Drezi e vez graet troidigezh meziantoù Microsoft e brezhoneg, da gentañ penn he reizhiad korvoiñ Windows hag he heuliad burevek Office.\nSkrivet ez eus bet sturioù evit klavieroù arbennik evit yezhoù dre arouezennoù diforc'hus. Ur stur evit ur c'hlavier keverlec'h gant AZERTY zo bet savet evit an esperanteg da skouer. Sturioù all zo bet skrivet evit ar shimaoreg, ar peuleg pe an eweeg.\nLive yezh ha dibaboù gerioù\nAnavezet eo An DROUIZIG en abeg d'he dibaboù gerioù. Lakaet eo bet e pleustr a-dost labourioù Guy Etienne, savet gantañ Geriadur ar Stlenneg, embannet gant Preder e 1995. Hêrez war-eeun d'ar Skol SADED, e kinnig Preder ul labour nevezc'heriañ e brezhoneg a zo troet davet amprestañ, adkelc'hiañ pe c'hoveliañ gerioù nevez diazezet war gwriziennoù brezhonek pe geltiek (brezhoneg, henvrezhoneg, krennvrezhoneg, kembraeg, galianeg...). Ganti e vez laosket a-gostez gant un doare emgefreek pe dost ar gerioù « etrevroadel » pe dapet diouzh ar galleg.\nRebechet ez eus bet ouzh An DROUIZIG testennoù re « zigomprenadus », troidigezhioù diaes evit ar re n'o deus ket desket. A-enep d'ar rebechoù-se he deus respontet An DROUIZIG e oa bet tennet he geriaoueg diouzh labourioù anavezet, embannet, lavaret talvoudus gant arbennigourion, labourioù a roe d'An DROUIZIG un azez labour sirius hag aes da gorvoiñ.\nAn DROUIZIG, evit dazont ar brezhoneg


2+Hole Beads Czech & Miyuki - Kite 2 Hole Beads - Page 1 - Rockin Beads\n9x5mm 2-Hole Kite Bead Red Travertine Czech Glass Beads\nspan style="font-size: small;">9x5mm 2-hole Kite Bead Red Travertine Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Red Iris Luster Czech Glass Beads\nspan style="font-size: small;">9x5mm 2-hole Kite Bead Red Iris Luster Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Red Czech Glass Beads\nspan style="font-size: small;">9x5mm 2-hole Kite Bead Red Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Turquoise Green Dk Travertine Czech Glass Beads\nspan style="font-size: small;">9x5mm 2-hole Kite Bead Turquoise Green Dk Travertine Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Turquoise Green Lumi Czech Glass Beads\nspan style="font-size: small;">9x5mm 2-hole Kite Bead Turquoise Green Lumi Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Turquoise Green Czech Glass Beads\nspan style="font-size: small;">9x5mm 2-hole Kite Bead Turquoise Green Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Jet Picasso Czech Glass Beads\nspan style="font-size: small;">9x5mm 2-hole Kite Bead Jet Picasso Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bd Jet Laser Leaf Matte Czech Glass Beads\nspan style="font-size: small;">9x5mm 2-hole Kite Bd Jet Laser Leaf Matte Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bd Jet Laser Leaf Czech Glass Beads\nspan style="font-size: small;">9x5mm 2-hole Kite Bd Jet Laser Leaf Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Pink Metalllic Luster Czech Glass Beads\nspan style="font-size: small;">9x5mm 2-hole Kite Bead Pink Metalllic Luster Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Aqua Metalust Czech Glass Beads\nspan style="font-size: small;">9x5mm 2-hole Kite Bead Aqua Metalust Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Jet Dk Bronze Czech Glass Beads\nspan style="font-size: small;">9x5mm 2-hole Kite Bead Jet Dk Bronze Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Jet Gunmetal Czech Glass Beads\nspan style="font-size: small;">9x5mm 2-hole Kite Bead Jet Gunmetal Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Jet Czech Glass Beads\nspan style="font-size: small;">9x5mm 2-hole Kite Bead Jet Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Chalk Purple Vega Czech Glass Beads\nspan style="font-size: small;">9x5mm 2-hole Kite Bead Chalk Purple Vega Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Chalk Bronze Luster Czech Glass Beads\nspan style="font-size: small;">9x5mm 2-hole Kite Bead Chalk Bronze Luster Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Chalk Red Luster Czech Glass Beads\nspan style="font-size: small;">9x5mm 2-hole Kite Bead Chalk Red Luster Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Chalk Green Luster Czech Glass Beads\nspan style="font-size: small;">9x5mm 2-hole Kite Bead Chalk Green Luster Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Chalk Beige Luster Czech Glass Beads\nspan style="font-size: small;">9x5mm 2-hole Kite Bead Chalk Beige Luster Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm\n9x5mm 2-Hole Kite Bead Chalk Luster Czech Glass Beads\nspan style="font-size: small;">9x5mm 2-hole Kite Bead Chalk Luster Czech Glass Beads 9mm 5mm - kite-shaped bead with two 0.8mm holes Czech pressed glass beads with 2 holes. Sold in packs of 30 beads 9x5mm


boned - Wikeriadur\nUr boned. (1)\nBenvegad koazhañ boued ur vuoc'h.\nv. sac'hig, bogof pe rumen,\nn. boned (2) pe retikulom,\nb. levrioù, follenn(ig) pe omasom,\nl. kaouledenn, kaouligenn pe abomasom,\nt. penn kentañ ar bouzelloù.\nboned /ˈbõːnɛt/ gourel (liester bonedoù, furm vihanaat bonedig)\n(Dilhad) Pennwisk graet peurliesañ gant gwiad, stamm pe groc'hen dezhañ stumm pe stumm.\nTriwec'h gwalennad lien moan 'Ya d'ober boned d'un dogan. — (Fañch an Uhel, Soniou Breiz-Izel 2, Pariz, 1891, 1971, p. 40.)\nJarlig a oa ur martolod kozh, bihan a vent, krommet gant an oad, atav ur boned bechennek gantañ war e benn (moal a oa), ur c’haban mezher dreset war e gein ; ur c’hornig berr o krenañ etre e zent uzet gant an duellenn. — (Fañch al Lae, Bilzig, Kemper, 1925, p. 41.)\nEvelato, er C'hroaz-Hent, dirak ar maner, ne gaviz ken enn he za ar groaz vean a ioa eno, hag em boa diraz-hi ken aliez a veach lammet va boned. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 37.)\nUr marc’hadour yaouank a yae dre ’n Amerik,\nWar e gein ur valizennig\nLeun-tenn a vonedoù koton. — (Emil Ernod, Gwerziou Barz ar Gouet, Sant-Brieg, 1903, p. 89.)\n(Korfadurezh) Eil stomog an daskirierien.\nbezañ tev e voned,\nbezañ tro en e voned, mont tro en e voned\nc'hoari gant e voned\ndougen ar boned\ndougen ar boned glas\ndougen ar boned kornek\ndougen boned e dad\ngwiskañ bonedoù da unan bennak\nlakaat tro e boned unan bennak\npakañ ar bleiz gant un taol boned\nteuler ar boned war-lerc'h an tog, stlepel ar boned war-lerc'h an tog\nalamaneg : Mütze (de) , Kappe (de) , Haube (de) , Aufsatzstück (de)\ndaneg : hue (da)\nesperanteg : ĉapo (eo)\nfaeroeg : húgva (fo)\ngalleg : bonnet (fr)\nkatalaneg : gorra (ca)\nnederlandeg : baret (nl) , kapje (nl) , muts (nl) , pet (nl)\nportugaleg : barrete (pt) , boina (pt) , boné (pt) , gorro (pt)\nsaozneg : cap (en) , beret (en)\nspagnoleg : gorro (es)\nsvedeg : huva (sv) , mössa (sv)\nEil stomog an daskirierien\nalamaneg : Netzmagen (de) gourel\narabeg : قَلَنْسُوَة (ar) (qalansuwa) benel\ngalleg : bonnet (fr) gourel , réseau (fr) gourel\ngresianeg : δίκτυο (el) (díktyo) nepreizh\nitalianeg : reticolo (it) gourel\nkembraeg : rhwyden (cy) benel , poten rwydog (cy) benel\nnederlandeg : netmaag (nl) gourel\npoloneg : czepiec (pl) gourel\nsaozneg : reticulum (en)\nspagnoleg : redecilla (es) benel\nsvedeg : nätmage (sv)\nvietnameg : dạ tổ ong (vi)\nAdtapet diwar « https://br.wiktionary.org/w/index.php?title=boned&oldid=312365 »\nKemmoù diwezhañ degaset d'ar bajenn-mañ d'an 8 Meu 2021, da 08:35.


Implijer:Reptilien.19831209BE1/test - Wikimammenn\nFrañsez Jaffrennou pe Taldir (François Jaffrennou e galleg, 15 a viz Meurzh 1879 — 23 a viz Meurzh 1956, 26 a viz Meurzh 1956)\nOlier Souetr (Olivier Souêtre e galleg, 27 a viz Kerzu 1831, 28 a viz C'hwevrer 1831 — 30 a viz Kerzu 1896)Diwallit : Frikañ a ra an alc'hwez dre ziouer "Souetr, Olier" an hini a oa a-raok "Jaffrennou,Frañsez".\nFrañsez Jaffrennou pe Taldir (François Jaffrennou e galleg, 15 a viz Meurzh 1879 — 23 a viz Meurzh 1956, 26 a viz Meurzh 1956)Diwallit : Frikañ a ra an alc'hwez dre ziouer "Jaffrennou,Frañsez" an hini a oa a-raok "Souetr, Olier".\nJakez Abalan (Jacques Abalain e galleg, 6 a viz Ebrel 1774 — XIXvet kantved)Diwallit : Frikañ a ra an alc'hwez dre ziouer "Abalan,Jakez" an hini a oa a-raok "Jaffrennou,Frañsez".\nprécision non prise en compte : ça devrait catégoriser dans Ganedigezhioù an XIXvet kantved (mort au XIXe siècle) FAIT!\nTangi Gwegen (Tanguy Guéguen e galleg, 1565 — 18 a viz Gouere 1632)Diwallit : Frikañ a ra an alc'hwez dre ziouer "Gwegen,Tangi" an hini a oa a-raok "Abalan,Jakez".\nJozeb ar C'hamm (Joseph Le Cam e galleg, 18 a viz Meurzh 1874 — 7 a viz Kerzu 1933)Diwallit : Frikañ a ra an alc'hwez dre ziouer "C'hamm,Jozeb ar" an hini a oa a-raok "Gwegen,Tangi".\nFañch Elies Abeozen pe Abeozen (Abeozen e galleg, 20 a viz C'hwevrer 1896 — 3 a viz Mezheven 1963)Diwallit : Frikañ a ra an alc'hwez dre ziouer "Abeozen,Fañch Elies" an hini a oa a-raok "C'hamm,Jozeb ar".\nYann-Vari Ugen (Jean-Marie Uguen e galleg, 14 a viz Kerzu 1868 — 11 a viz Genver 1938)Diwallit : Frikañ a ra an alc'hwez dre ziouer "Ugen,Yann-Vari" an hini a oa a-raok "Abeozen,Fañch Elies".\nHomeros (Homère e galleg, IXvet kantved kt JK — VIIIvet kantved kt JK)Diwallit : Frikañ a ra an alc'hwez dre ziouer "Homeros," an hini a oa a-raok "Ugen,Yann-Vari".\nAisopos (Ésope e galleg, -620 — -564)Diwallit : Frikañ a ra an alc'hwez dre ziouer "Aisopos," an hini a oa a-raok "Homeros,".\nFazi! Ar bajenn-mañ n’eo ket liammet ouzh elfenn ebet\nAdtapet diwar « https://br.wikisource.org/w/index.php?title=Implijer:Reptilien.19831209BE1/test&oldid=153068 »\nDernière modification le 21 Mez 2019, à 15:04\nKemmoù diwezhañ degaset d'ar bajenn-mañ d'an 21 Mez 2019, da 15:04.


“Iskis eo gwelet anezho o sujañ d’un ali roet dezhañ gant ar C’huzul-Stad. Sevel a rae hemañ a-enep d’ur c’hemm er vonreizh evit kadarnaat Karta Europa ar yezhoù bihan. Hag ar prezidant Hollande a sent outañ !” eme Kevre Breizh. “Dic’houzañvus eo an emzalc’h-se.” en deus embannet Kevre Breizh kerkent en ur gemennadenn. Met n’eo ket echu. Kenlabourat a ra ingal Kevre Breizh gant ar broioù all hag emañ o vont da dermeniñ ganto an doareoù da respont e Breizh koulz hag e lec’h all. Mouezhioù a glever dija o klemm, evel hini Jean-Jacques Urvoas, kannad bro Gemper. “Heuliet eo bet ali ar C’huzul Stad gant François Hollande met ne ouzer ket, zoken, pere eo an abegoù.”\nEvit Kevre Breizh, forzh peseurt re a vefe an abegoù, ne oa ket da vezañ graet. “Prometet en doa meur a wech an aotrou Hollande e vefe kadarnaet ar Garta gant Bro-C’hall. Gant an dislavar-se ez eo e gredusted a zo bet kollet gantañ, a embann a-raok ober fent war ur gouarnamant ne seblant ket heuliañ ul lojik gwall sklaer. Er memes amzer, d’ar Yaou 7 a viz Meurzh, emañ Aurélie Filippetti, ministrez ar sevenadur, o tistagañ ur brezegenn kontrol-mik, a-du gant ar Garta, dirak ur c’homite nevez evit ar yezhoù, “Hag a-du ganti war 95 % anezhi”, a ziskleir prezidant Kevre Breizh.\nRespont Kevre Breizh asambles gant strolladoù all yezhoù Republik Frañs a laka war wel ne vez ket doujet e Bro-C’hall ouzh tri diazez Kuzul Europa : an demokratiezh, gwirioù mab-Den hag ur stad diazezet war ar gwir.


Pajenn:Sales - Introduction d’ar Vuez devot.djvu/101 - Wikimammenn\nPajenn:Sales - Introduction d’ar Vuez devot.djvu/101\ngant ur reveranç ar vrassa, oc’h en em avoui meurbet indin da chom dirac ur Vajeste quer souveren : ha cousgoude oc’h anaout ervat e fell d’e vadelez quemense, e teu da c’houlen ountan ar c’hraç d’e servicha ha d’e adori ervat er Veditation-se. Mar quirit, ec’hillit en em servichout eus a ur c’homsou bennâc hac a vezo ber ha fervant, evel ma zeo ar re-mâ da Zavid : N’am strinquit quet eus ho faç, va Doue, ha na lammit quet digueneèn ar faveur eus ho Speret Santel. Toalit ar sclerigen eus ho Pisaich var ho servicher pe ho servicheres ma zoun ; pliget gueneoc’h diselei va daoulagat hac e considerin an traou admirabl a so ranfermet en ho Lesen ; roit din an intelligeanç, hac ec’h appliquin va speret da anaout ho Lesen hac e sentin outi a greis va c’halon. Me a so servicher pe servicheres deoc’h, roit din ar speret da gompren ar pez hoc’h eus discleriet din ; ha comsou all evelse.\nEn em adressi a reot ive d’hoc’h Eal Gardien ha d’ar Personachou santel pere a so comprenet er Myster, pehini a veditit : dre exempl er Mister eus a Varo hor Salver ec’h ellot invoqui an Itron-Varia, Sant Ian, ar Vadalen, al Laer deou, evit ma c’hobtenint deoc’h ar c’hraç da gaout un darn eus ar memes santimanchou ha mouvamanchou interieur pere a recefsont er Myster-se. Ha pa veditot var ho maro hoc’h-unan, ec’hel-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/101&oldid=118366 »\nKemmoù diwezhañ degaset d'ar bajenn-mañ d'an 7 Eos 2018, da 13:31.


Plakennoù-straed Kemper gwerzhet e sav-taol : d’ar 1añ a viz C’hwevrer, da 2 e gm e ti-kêr Kemper\nLe 30/01/2020 • Mis à jour le 30/01/2020 | 16h05\nFouge zo er gumun gant he breizhadelezh ! Kalz oberoù a vez kaset da benn evit lakaat muioc’h ar brezhoneg war wel el lec’hioù foran. Un elfenn bouezus eus sevenadur Breizh eo ar brezhoneg, ha sikour a ra da greñvaat identelezh ar gumun. Un dra dalvoudus eo ivez evit kreskiñ he brud war dachenn an touristerezh hag an ekonomiezh.\nGant divizadeg an 12 a viz Du 2017 en deus gouestlet ti-kêr Kemper tizhout live 3 ar garta « Ya d’ar brezhoneg ». En unan eus oberoù ar garta e rakweler staliañ plakennoù-straed divyezhek e kumun Gemper. Abaoe fin ar bloaz 2019 neuze eo war-dro 400 plakenn unyezhek hag a zo bet kemeret o flas gant plakennoù divyezhek gallek/brezhonek er c’hreiz-kêr istorel.\nAr plakennoù-straed kozh, testenioù talvoudus eus istor kêr, a vo gwerzhet e sav-taol d’ar Sadorn 1añ a viz C’hwevrer, da 2 e goude merenn e ti-kêr Kemper.\nDoareoù ar werzh e sav-taol\nD’ar Sadorn 1añ a viz C’hwevrer, da 2 e goude merenn, e-barzh hall degemer ti-kêr Kemper, e vo gwerzhet 309 flakenn. Skeudennoù eus ar plakennoù-straed hag a vo lakaet e gwerzh a vo skignet war ur skramm ha lod anezho a vo diskouezet dindan gwerennoù. Pep plakenn a vo lakaet e gwerzh e 15 € pe war-dro.\nAn dud na c’hellint ket dont d’an ti-kêr d’ar 1añ a viz C’hwevrer e vo posupl dezho klask prenañ ur blakenn a-bell, en ur gemer perzh war-eeun er werzh dre al lec’hienn internet www.interencheres.com\nKenaozet eo an abadenn-mañ gant Typhaine Le Grignou, prizachourez. Ar brenerien a c’hello dont da gerc’hat o flakenn(où) da di ar gwerzhioù, 1 bis straed Pont-’n-Abad e Kemper, adalek al Lun 3 a viz C’hwevrer.\nEus ar 01/02/2020 d’ar 01/01/2020\nTitouroù : Ti ar gwerzhioù Kemper - 02 98 52 97 97


Abadenn An divskouarn o nijal : Kaoteriad Molan\nAbadenn An divskouarn o nijal - Pennad skignet d'ar 23.04.2019\nGant : Marie-Thérèse Guillou\nBet omp bet 'welet Marie-Thérèse Guillou en-dro adarre ! Honnezh a zo 'chom e Molan, war vord ar mor du-hont e bro ar voraerien hag ar besketourien. Hag hiziv neuze emañ-hi 'vont da fardañ ur plad-pesked deomp, ar c'haoteriad ! An dra-mañ a veze graet gwechall gant ar besketourien pa teuent d'an douar en-dro, med ar merc'hed a rae ivez !\nHa penaos "gober kotrïad" neuze ? Da gentañ tout 'ranker kaout pesked, avaloù-douar, ognon, lard-sal, holen, pebr ha dour. Ha goude-se n'eo ket gwall sterd, met tammoù traoù a zo deskiñ kement-se, e-giz ar "salbaotaj" !


Ernst Heinrich Philipp August Haeckel (16 a viz c'hwevrer 1834 - 1919) a oa ur bevoniour hag ur prederour alaman. Brudet eo evit bezañ brudet oberennoù Charles Darwin en Alamagn hag evit bezañ anvet miliadoù a spesadoù nevez.\nGwelet eo Haeckel ivez evel tad an ekologiezh dre ma n'eus krouet ar ger e 1866 eus ar ger gresian oikos (ker, lec'h, endro) ha ma n'eus labouret kalz war ar sujed. Evitañ e talve an ekologiezh studi an darempredoù etre ar boudoù bev. Hiziv an deiz e talv an ekologiezh studi an darempredoù etre ar boudoù bev hag an endro.\nAdtapet diwar « https://br.wikipedia.org/w/index.php?title=Ernst_Haeckel&oldid=1638436 »


Le Télégramme - Spered ar vro - Kontañ ar vuhez\nKontañ ar vuhez\nAnne Bellour, eus Lanneanoù, a blij dezhi sevel ha kontañ istorioù d’an dud. (Foto Anna Quéré)\nAnne Bellour zo o terc’hel un ti-feurm gant he gwaz e Lanneanoù. Deuet eo da vezañ ur gonterez ampart a-hed ar bloavezhioù.\n« C’hwec’h pe seizh vloaz zo on krog da gontañ. A-raok ne raen ket. Pa oan bihan, ‘m eus soñj bezañ gwelet va mamm, pa oa frikoioù bras. Lod a gane ha va mamm a gonte. Ale, Annick ! a lâre an dud. Ha me, bihan-tre, o welet va mamm dirak toud an dud… » Pe vefe o komz diwar-benn he buhez pe o kontañ istorioù, Anne Bellour a oar sachañ evezh he selaouerien en un doare naturel-tre. E Lanneanoù, nepell diouzh Gwerliskin, emañ staliet gant he gwaz. Saout kig bio a vez savet ganto ha digemer a reont tud a-hed ar bloaz en un ti e-kichen o hini. Un ti-feurm e-kreiz ar parkeier. « Amañ emaomp en ul lec’h ‘kreiz an natur, un tammig gouez, hag a blij din, emezi en ur vousc’hoarzhin.\nA-viskoazh on bet plijet amañ. Aze ‘vez santet ene ar mogerioù. » Komz a ra d’he lapined pe d’he c’hazh gant kement a dommder evel ma ra gant an dud. « Kaozeal a ran outo a-raok en em ga’out, ha goût ‘ouzon, va lapined ‘anvez va mouezh ivez ! » emezi, o vont er jardin da voueta anezho.\nSikouret gant he mamm\nKrog e oa Anne da gontañ, un tammig dre zegouezh, pa oa bet galvet evit kemer perzh e Kan ar Bobl e Botsorc’hel un nebeud bloavezhioù zo. « Met me, ne oan ket prest c’hoazh ! Ale, deomp, ‘m eus soñjet. Bet on neuze o welet Francine Joseph e Plouigno, ur vignonez vras da va mamm. Hi ‘oa brudet da vont war al leurenn ha da lakaat an dud da c’hoarzhin. 93 vloaz e oa d’ar poent-se. Ale, ur ‘ban’c’h kafe, krampouezh war an daol ! Klasket ‘m eus kaout soñj deus ar framm dre vras. Ha pa ne oan ket sur ken : ale, deompt da welet Maman ! »\nMamm Anne he doa desket kontañ gant ar patronajoù gwechall. Ur gwir skoazell eo c’hoazh evit sikour Anne da gempenn he c’hontadennoù. « Maman ‘vez laouen da sikour ac’hanon atav. Adkavout a ra traoù kozh a-wechoù. Un dro-lavar kreñv, ur bern skeudennoù a deu mod-se en he spered. » Plijout a ra d’ar gonterez ober ul liamm gant an deiz a hiziv. « Bewech, evit sachañ an dud e ranker plantañ an istor gant merkoù anve’et gante. Da skouer, evit ur gontadenn diwar-benn ar jistr ‘m eus komzet diwar-benn tud ar c’hêrioù o tont da chom war ar maez. Hag ar re-mañ n’int ket kat’da enduriñ ar c’h’og o kanañ ! Pa adskrivan an traoù, dont a ra en-dro traoù ‘m eus klevet pell zo. »\n« Evel kanañ eo »\nGalvet e vez Anne Bellour da vont da gontañ amañ hag ahont. Daoust dezhi nompas kaout c’hoant da guitaat he c’hlud re alies ez a da bourmen un tamm e pep lec’h e Breizh Izel. « ‘N em santout a ran muioc’h en ma bleud bremañ, emezi. Ar wask da vezañ war al leurenn dirak an dud, derc’hel soñj deus an istor, n’eo ket aes ! Ar pezh a ran eo lâr ar gontadenn a-vouezh uhel. Evel kanañ eo. Ret eo analiñ ha reiñ lusk d’an istor gant traoù evel ‘‘Fidamdoue !’’ da skouer. Ar pezh a blij din eo implij ar brezhoneg ‘m eus bet tro da glevet, n’eo ket hini al levrioù. » Ha piv ‘ oar, marteze emañ Anne o skrivañ un istor nevez diwar-benn ar c’hleñved-red ? Peadra ‘vo da gaout plijadur o selaou anezhi, pa vimp holl strollet en-dro.\nLexiqueFriko : banquet.Tro-lavar : expression.Enduriñ : supporter.Kleñved-red : épidémie.\nÉcouter Anne Bellour raconter sa vie ou des histoires de son cru, c’est prendre le risque de rester suspendu à ses lèvres, tant la conteuse mêle, dans un breton imagé, un côté théâtral et naturel tout à la fois. Anne s’était lancée presque par hasard dans l’art de conter à l’occasion du Kan ar Bobl de Botsorhel, il y a quelques années. Depuis, elle ne cesse d’être invitée ici et là pour raconter des histoires. Et pour les écrire, elle peut compter sur une alliée de poids : sa mère, elle-même conteuse hors pair.


Merien - Wikipedia\nMerien a zo amprevaned bihan eus kerentiad ar Formicidae hag a vev a-veuriadoù, hag a vez graet krugelladoù-merien anezho. Rummet eo ar merien en urzhiad an himenoptered gant ar gwesped hag al laou-koad.\nAr c'hentañ merienenn a veve dija 100 million a vloavezhioù. Eveldomp e vevomp a-stroll met kalz niverusoc'h int: milionoù a viliardoù e vefent dasparzhet e-barzh war-dro 12 000 spesad hag ar memes mas o defe hag hini an denelezh a-bezh. En un doare hiniennel e c'hellont dougen pouezhioù betek 60 gwech pounneroc'h evit o mas a zo lec'hiet etre 1 ha 150mg. Daoust d'o 100 000 neuron hepken o deus krouet kevredigezhioù luzhiet kenañ ha da drec'hiñ enebourien 10 gwech brasoc'h a-drugarez d'ar pezh a vez anvet ar spered a-stroll.\nAr merien kentañ a vefe o tont eus fin ar c'hretase, sur a-walc'h diwar diorroadur gwesped eus ar jurasik. En un doare morfologel ez int disheñvel diouzh an amprevaned all abalamour d'o "restell". Ar pep brasañ anezho n'o deus ket a eskell, met ar gouennerien o deus.\nUr penn o deus, ur brusk pe thorax e-kreiz hag un tor e-barzh pehini ar sac'h-boued. Brasoc'h eo hini ar rouanez peogwir ez eus e-barzh ur stok vielloù hag ur stok sperloeniganed pe spermatek. Ma vez frouezhusaet ar vi e vo krouet ur par a-hen-all e vo ul labourerez. evit lod eus ar spesadoù merien e c'hell ul labourerez dont da vezañ ur soudardez m'eo maget mat. Lod a zo merc'hed an interamant, lod a zo dideilerezd, lod soudardezed pe magerezed. En em annavezout a reont dre ar c'hwezh, ar feromonoù a resevont gant o zastornelloù. Ma kav ur veriennen kalz boued e vern ul lodenn eus ar boued-se en he sac'h-boued hag e roio d'ur gamaladez ar boued-se beg ouzh beg dre ar pezh a vez anvet trofallaksiezh.\nPouezus eo ar merien evit an ekosistem rak gwalc'hiñ a reont an natur hag ar c'hêrioù o tebriñ korfoù marv, strewiñ a reont greun ha brenn fleur evit lod, reiñ a reont aer d'an douar kement hag ar buzhug ha gwareziñ a reont plantoù hag amprevaned all. Lod anezho a brodu zoken un deveradenn (dourenn) enep-mikrobel a implij an apotikerezh.\nAn tog-tousog c'hwibez, ophiocordyceps uniteralis a zeu a-benn da gemer kontroll empenn ar merien e vit oc'has betek ul lec'h mat da ziorren an tog-tousog-se. Mervel a ra neuze ar verienenn hag e teu war-wel an tog tousog dre benn ha dre gorfar verienenn.\nMusée de l'Abeille Vivante et Cité des Fourmis er Faoued, gant un degemer e brezhoneg.\nSellit ouzh ar ger merien er\nAdtapet diwar « https://br.wikipedia.org/w/index.php?title=Merien&oldid=1819110 »


Pajenn:Morvan - Buez ar Zent, 1894.djvu/33 - Wikimammenn\nPajenn:Morvan - Buez ar Zent, 1894.djvu/33\n9 a C’henver\nsant julian ha santez basilis\nfae var blijadureziou ar bed, oc’h deuet da veza din euz a c’hloar ann Env. »\nGoudeze, daou zen guisket e guenn, ha kurunennou gantho enn ho daouarn, a dosteaz oc’h Julian ha Basilis, hag a lavaraz d’ezho : « — Savit enn ho sav; gounezet oc’h euz ar viktor hag ho plas a zo enn hon touez-ni. » Erfin eunn den all, hag hen koz, a lavaraz da Julian lenn ar c’homzou-ma, a ioa skrivet e lizerennou aour enn eul levr a zalc’he enn he zorn : « Julian, o veza disprijet ar bed dre garantez evit Jezuz-Krist, a vezo lakeat he hano etouez ar re a zo disklabez dioc’h plijadureziou ar c’hig, hag hano Basilis a vezo merket var levr ar guerc’hezed, el leach m’ema hano Mari er penn kenta. » Ann diou vandenn eneou euruz, sent ha sentezed, a respountaz asambles : « Evelse bezet great! » hag a zistroaz raktal d’ar baradoz.\nHeb dale e varvaz tad ha mamm Julian hag ive tad ha mamm Basilis, enn eur lezel madou braz gant ho bugale. Mes ar re-ma a verzaz ann holl vadou-ze, hag a roaz ar priz anezho d’ar beorien. Goudeze ez ejont da jom peb hini d’he di ; rak bete neuze oant chomet asambles petra bennag ma vevent evel breur ha c’hoar.\nHo ziez a deuaz da veza henvel ouz diou gouent Basilis a gemeraz ganthi eunn toullad merc’hed evit deski d’ezho ar feson da en em zantelaat muioc’h mui, ha Julian a gemeraz ganthan ive eunn toullad paotred iaouank evit ho hencha da vont d’ar baradoz. Ar baotred iaouank-ma hag hen a dremene ho holl amzer o kaout soursi euz ann dud paour hag euz ar re glanv, hag o kana meuleudiou ann Aotrou Doue. Basilis a varvaz e peoc’h a benn eunn nebeut bloaveziou goude ; mes Julian a ioa galvet gant Doue da reseo ar gurunenn a verzerenti.\nEur bersekusion nevez o veza dirollet a enep ar gristenien, Julian a oue kaset gant ar re genta dirak ar barner. Raktal e tiskleriaz, krak ha berr, ne adorje biken ann doueou faoz, nag hen, na nikun euz ar baotred iaouank a ioa o veva ganthan. O klevet eur seurt respount, ar barner a ieaz enn egar, hag a reaz lakaat ann\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/33&oldid=137526 »